15:01 12 Июл 2020\n15:40 17.04.2020 Ҳавола олиш\nОқ уйининг коронавирус эпидемияси бўйича Пекинга нисбатан айбловлари қарзларни тўламаслик талаблари билан якунланди.\nТОШКЕНТ, 17 апр - Sputnik, Максим Рубченко. Оқ уйининг коронавирус эпидемияси бўйича Пекинга нисбатан такрор-такрор айтилган айбловлари қарзларни тўламаслик талаблари билан якунланди. Хитой АҚШ давлат облигацияларининг энг йирик эгаси бўлиб қолаётгани сабабли, гап танланма дефолт ҳақида кетмоқда. Бу ташаббус қанчалик ўринли ва у Америка иқтисодиёти учун қандай таъсир қилиши мумкин - РИА Новости материалида.\nҲарбий эксперт АҚШ "гумонлари" ҳақида: бир марта хатоликка йўл қўйишганди\n"АҚШнинг Хитой марказий банк захираларида сақланаётган қарзининг бир қисмини ҳисобдан чиқариш орқали глобал соғлиқни сақлаш тизими инқирозини келтириб чиқарган Уханда касаллик тарқалишини яширгани учун Пекинни жазоланиши керак", - деди Теннесси штатидан сенатор Марша Блекберн.\nУни бизга машҳур бўлган, Россияга ва "Шимолий оқим-2"га қарши санкциялар тўғрисидаги бир нечта қонун лойиҳаси муаллифи, сенатор Линдси Грэм қўллаб-қувватлади. "Бу Хитойдан келиб чиққан учинчи пандемия. Улар ифлос бозорлардан келиб чиқади, у ерларда вирус билан касалланган сичқон ва маймунлар кейинчалик озиқ-овқат орқали юқади", - деди Грэм душанба куни Fox News'га берган интервьюсида.\nУнинг сўзларига кўра, "бутун дунё пандемия учун ҳисоб чиқариб бериши керак" ва Пекинни "анча катта харажат"га мажбурлаш керак. "Мен Хитой олдидаги қарзимизнинг бир қисмини бекор қилишни бошланишини хоҳлайман, чунки биз уларга эмас, балки улар бизга тўлашлари керак!" – дея таъкидлади сенатор.\nБлекберн ва Грэм коронавируснинг Хитойдан келиб чиқишидан пул ишлашга уринишда ёлғиз эмаслар. Сенатор Жош Хоули, яна учта ҳамкасблари билан ҳаммуаллифда, Пекинда коронавируснинг тарқалиши бўйича халқаро текширув ўтказиш ва "компенсацияларни тўлаш механизмини" яратиш тўғрисида парламентга қонун лойиҳасини тақдим этди.\nБуларнинг барчаси юқори мартабали амалдорлар иштирокида кенг миқёсли тарғибот-ташвиқот ишлари билан бирга олиб борилмоқда. Шундай қилиб, чоршанба куни Пентагон раҳбари Марк Эспер Fox News телеканалига берган интервьюсида "Хитой COVID-19 эпидемиясиянинг ҳозирги ва дастлабки босқичларидаги кўп нарсаларни яширишда давом этмоқда" деди.\n"Хитой янада виждонли бўлиб, инфекцияни енгилроқ енгишимиз учун кўпроқ маълумот берса бўларди", - деди Эспер ва Пекинга нисбатан "босимни" кучайтириш ва вируснинг келиб чиқиши ҳақидаги барча ҳақиқатни суғуриб олишга чақирди.\nУханьдаги Вирусология институтидан биологик сизиб чиқиши ҳақида биринчи бор шу муассаса собиқ ходими Ботао Сяо интернетда ёзган. У тадқиқот лабораторияларидан бири эпидемия келиб чиққан денгиз маҳсулотлари улгуржи бозоридан олти юз метр нарида жойлашганлигини таъкидлаган.\nБотао ушбу "ҳалокатли коронавирус эҳтимол лабораторияда яратилган" деб тахмин қилди ва тасодифан шаҳарга олиб чиқилди. Бироқ, тез орада у гипотеза тасдиқланмаганлигини тушунтириб, ўз сўзларини ўчириб ташлади.\nШунга қарамай, вируснинг сунъий равишда келиб чиқиши версиясини дарҳол Ғарб оммавий ахборот воситалари илиб олди, кейинчалик эса Вашингтон расмийлари ҳам. 17 феврал куни республикачи-сенатор Том Коттон инфекция Хитойнинг Ухань шаҳридаги биокимёвий лабораториядан келиб чиққанини эълон қилди ва "ҳалокатли пандемиянинг тарқалишида айбдорларни" жавоб беришга чақиришга ваъда берди.\nАйбловларга Оқ уй ҳам қўшилди. Доналд Трамп ўз твитларида "COVID-19" ни "Хитой вируси" деб атади.\nАҚШ Давлат котиби Майк Помпео март ойида "Катта еттилик" ташқи ишлар вазирларининг қўшма баёнотини имзоланишига тўсқинлик қилди, чунки кўпчилик "Ухань вируси" атамасини ҳужжатдан олиб ташлашни талаб қилди.\nШу билан бирга, тобора кўпроқ обрўли мутахассислар бундай айбловларни рад этмоқда. The New York Times газетасининг ёзишича, АҚШнинг миллий хавфсизлик бўйича маслаҳатчисининг ўринбосари Мэтью Поттингер разведка хизматларидан январ ойида Уханьдаги лабораториядан вирус тарқалиши мумкинлигини текширишни сўраган, аммо Марказий разведка бошқармаси ҳеч шубҳали нарса топмаган.\nСешанба куни штаб бошлиқлари Бирлашган қўмитаси раиси генерал Марк Милли: "Коронавируснинг табиий равишда пайдо бўлганига кўплаб далиллар мавжуд", деди.\nРутгерс Университетининг кимёвий биология профессори Ричард Абрайт The Washington Post нашрига шундай изоҳ берди: "Ушбу вируснинг геном кетма-кетлигида сунъий равишда келиб чиқишини кўрсатадиган ҳеч нарса йўқ.\nАҚШ ҳануз ўзи айтганида туришда давом этмоқда. Ўтган ҳафта Техас ва Невада судларида ХХРга қарши оммавий даъволар берилди: беш мингдан ортиқ америкаликлар хитойликлар бутун дунё бўйлаб коронавирус тарқалишига йўл қўйганлиги сабабли катта зарарларга дуч келишди.\n"Бизнинг даъвоимиз вирус натижасида жисмоний шикастланганларга тегишли. <…> Гап, шунингдек, Хитойнинг тижорат фаолияти, ёввойи ҳайвонлар гўшти сотиладиган бозорларда савдо-сотиқ тўғрисида кетмоқда", - дейди даъвогарларнинг вакили бўлган Berman Law Group юридик компанияси.\nАмерикаликлар 1,2 трлн доллар товон пулини талаб қилмоқдалар. "Тасодифан" бу маблағ Хитой Халқ банки балансидаги АҚШ облигацияларининг миқдорига тенг келади.\nШундай қилиб, суд ҳукуматга "даъвогарлар манфаатларини таҳминлаш учун" ушбу қимматли қоғозлар бўйича тўловларни тақиқлаши мумкин. Вашингтон расмийлари бу қарорни итоаткорлик билан бажарадилар.\nПандемия учун товон даъволари ҳам ҳуқуқий меъёрларга, ҳам умумий мантиққа зиддир. Бу ҳақда сешанба куни Россия ташқи ишлар вазири Сергей Лавров маълум қилди.\n"Биз Хитой ушбу инфекциянинг пайдо бўлганлиги ва кимдир ўз вақтида хабардор қилмаганлиги сабабли ҳаммага товон тўлаши кераклиги ҳақидаги иддаоларни эшитганимизда ... Биласизми, бу барча чегаралар ва одобдан ошиб кетади", - дея таъкидлади Россия дипломатияси раҳбари.\nКоронавирус АҚШ сиёсий келажагини ҳал қилади - сиёсатшунос\nБироқ, Вашингтоннинг бошқа мамлакатларга нисбатан санкцияларни қўллаш тажрибаси шуни кўрсатадики, бундай арзимас жиҳатлар АҚШни ҳеч ҳам безовта қилмайди. Дарҳақиқат, Хитойнинг жавобгарлиги ҳақидаги музокаралар ортида аслида яна бир бор Америка компанияларининг тижорат манфаатлари яширинган.\nГап шундаки, ХХРда эпидемия деярли енгиб бўлинди, завод ва фабрикалар тез фурсатда ўз ишини қайта бошладилар. Кўпчилик Ғарбий компаниялар карантин туфайли ишламаяпти. Бу дегани, бозорлар хитойликларнинг кенгайиши учун очиқ - келгуси ойларда уларга қаршилик кўрсатадиган ҳеч ким бўлмайди.\nВашингтон катта товон пули талабини Пекиннинг вужудга келган вазиятдан фойдаланиб қолмаслигига йўл қўймаслик учун босим дастаги сифатига фойдаланмоқчи. Шунинг учун, шубҳа қилмаса ҳам бўлади: Америка судлари Хитой ҳукуматига қарши барча даъволарни қондиради.\nБироқ, Қўшма Штатларнинг ўзи вазиятнинг бундай ривожланишнинг асосий қурбони бўлиш хавфи остида. Американинг дефолт туфайли, Пекин зудлик билан хазина қимматли қоғозларини сотишни бошлашдан бошқа чораси қолмайди.\nБу АҚШ ҳукуматининг давлат қарз бозорини бутунлай йўқ қилиши мумкин - инвесторларнинг ҳаддан ташқари кўплиги сабабли, инвесторлар энди янги облигацияларни сотиб олмай қўядилар. Бинобарин, Ғазначилик рекорд даражадаги бюджет тақчиллигини, шунингдек, миллий иқтисодиётни кўп триллионлаб инқирозга қарши қўллаб-қувватлаш дастурларини молиялаштириш учун ҳеч нарса қолмайди.\nАгар Федерал заҳира бу харажатларни фақат босма нашрлар ҳисобидан қоплашга журъат этса, долларнинг жаҳон заҳира валютаси мавқеи бутунлай ва абадий йўқолади.


Бозордаги бир ойлик нархлар: нималар арзонлади ва нималар қимматлашди?\nИқтисодиёт 15:35 / 03.11.2021 13905\n1-31 октябр кунлари Иқтисодий тараққиёт ва камбағалликни қисқартириш вазирлиги томонидан “Тошкент қишлоқ хўжалиги маҳсулотлари улгуржи бозори” АЖ (Қўйлиқ) ва Эски жўва (Чорсу) деҳқон бозорларида асосий истеъмол товарларининг улгуржи нархлари бўйича кузатув натижалари эълон қилиниб борилди. Вазирлик бир ойлик нархлар борасида таҳлилий маълумотларни эълон қилди.\nУшбу давр мобайнида бозорда сариқ сабзи 500 сўмга, қизил сабзи 250 сўмга, импорт олма 2 500 сўмга, ризамат узуми 1 500 сўмга, импорт нок 2 500 сўмга ва лимон 9 000 сўмга арзонлаган.\nШу билан бирга, картошка 675 сўмга, пиёз 100 сўмга, саримсоқпиёз 2 500 сўмга, бодринг 625 сўмга, помидор 2 000 сўмга, булғор қалампири 1 500 сўмга, бақлажон 250 сўмга, олма 2 500 сўмга, узум 2 000 сўмга, нок 1 000 сўмга, тарвуз 900 сўмга ва қовун 1 000 сўмга ошган.\nЭнг кўп келтирилган маҳсулотлар\nТезкор маълумотларга асосан, Қўйлиқ бозорига 1-31 октябр кунлари ҳудудлардан жами 23,7 минг тонна, хусусан, 12,4 минг тонна картошка, 8,4 минг тонна пиёз, 966 тонна карам ва 1,9 минг тонна сабзи келтирилган.\nШунингдек, Қўйлиқ бозорига Қозоғистон Республикасидан 5 010 тонна, Қирғизистон Республикасидан 844 тонна, Афғонистон Ислом Республикасидан 902 тонна ва Эрон давлатидан 3 347 тонна картошка келтирилган.\nҲудудлардан Чорсу деҳқон бозорига 1-31 октябр кунлари жами 357,2 тонна, шу жумладан 302,7 тонна мол гўшти ва 54,5 тонна қўй гўшти келтириб сотилган.\nАввалроқ, Kun.uz Ўзбекистонда охирги бир ойда картошканинг минимал улгуржи нархлари 40 фоизга қимматлашгани ва бунга қайси омиллар таъсир ўтказгани ҳақида мақола эълон қилганди.


TIB.UZ / ҚИЗИЛЎНГАЧ ВА МЕЪДА САРАТОНИ - TIB.UZ\nҚИЗИЛЎНГАЧ ВА МЕЪДА САРАТОНИ\nTIB.UZ Кун мавзуси ҚИЗИЛЎНГАЧ ВА МЕЪДА САРАТОНИ\nЗамонавий тиббиёт хавфли ўсма касалликларини даволашда салмоқли йўлдан ўтганлигига қарамасдан, саратон ташхиси ҳанузгача инсон учун ўлимга ҳукм деб тушунилади.\nКўкрак қафаси оғриса…\nОнкологларнинг таъкидлашича, қизилўнгач саратони ривожланишига асосан кимёвий, канцероген маҳсулотлар (масалан, нитратлар), физикавий омиллар (ионлашган радиация, ультрабинафша нурлар, механик таъсиротлар), атроф-муҳитнинг ифлосланиши туртки беради. Бундан ташқари, балиқ қилтаноқлари, чойни қайноқ ичиш, спиртли ичимликлар истеъмол қилиш, дудланган гўштни кўп ейиш, ётиб овқатланиш қизилўнгач деворини шикастлантиради ва ушбу аъзонинг сурункали касалликлариг олиб келади. Булар ўз навбатида қизилўнгач саратонига сабаб бўлиши мумкин.\nУшбу касалликда асосан кўкрак қафаси оғрийди, овқат тиқилиб, баъзан тирналиб ўтади, кейинчалик бу ҳолат кучайиб бориб, бора-бора қуюқ овқатлар ҳам қийналиб ўтадиган, кейинчалик умуман овқат ўтмайдиган бўлиб қолади. Бемор озиб кетади.\nҚизилўнгач саратонининг илк белгилари пайдо бўлиши биланоқ онколог-шифокорга бориб, текширувлардан ўтиш керак. Касалликни даволашда уни эрта босқичларда аниқлаш катта аҳамиятга эга.\nҚизилўнгач саратони кўпроқ эркакларда, хусусан, 60-70 ёшли, наслида саратон касаллиги бўлган одамларда учрайди. Шундай экан, хавф гуруҳига кирувчи кишилар вақти-вақти билан шифокорга бориб, ўзларини текширтириб турганлари маъқул.\nКасаллик консерватив ва жарроҳлик йўли билан даволанади. Жарроҳлик йўли билан асосан қизилўнгачнинг ўрта ва пастки қисми даволанади. Бошқа ҳолларда нур ва кимёвий даво қўлланилади.\nИштаҳа қайга кетди?\nМеъда саратони ўсма касалликлари ичида энг кўп учровчи касалликлардан бири ҳисобланади. Статистик маълумотларга қараганда, дунё миқёсида йилига 1 миллионга яқин кишида меъда саратони аниқланади, 600 мингдан зиёд киши ушбу касаллик сабабли оламдан ўтади.\nҲозирги кунда замонавий диагностик усуллар меъда саратонини эрта босқичларда аниқлашга тўла имкон беради. Лекин шуниси аянчлики, биринчи ва иккинчи босқичларда беморлар даволанишга жуда кам мурожаат этишади.\nҚуйидагилар касаллик келиб чиқишининг асосий сабаблари ҳисобланади:\n— ирсий омил (яъни наслий мойиллик);\n— дудланган, тузланган, ўта қовурилган маҳсулотларни доимий равишда кўп истеъмол қилиш;\n— спирли ичимликлар истеъмол қилиш;\n— саратон олди жараёнлар – сурункали атрофик гастрит, меъда яраси, пернициоз анемия, меъда резекциясидан кейинги ҳолат, меъда полиплари, иммун танқислиги ҳолатлари.\nМеъда саратонининг эрта босқичларида деярли ҳеч қандай белгилар учрамайди. Касаллик ривожлана бориши билан клиник белгилар намоён бўла бошлайди:\n— 70-80 фоиз беморларга иштаҳа йўқлиги ва сабабсиз озиш хос;\n— киндик усти соҳасида нохуш сезгилар, оғриқ бўлиши;\n— иштаҳа пасайиши;\n— овқатлангандан сўнг оғирлик ҳисси, баъзи ҳолларда овқатнинг қадалиб ўтиши;\n— кўнгил айниш, қайт қилиш;\n— ахлат рангининг қорайиши;\n— тез тўйиб қолиш ҳисси.\nМеъда ўсмаси овқат ҳазм бўлишининг бузилишига, овқатнинг ичакларга ўтишига тўсқинлик қилиши мумкин. Ўсма меъда деворларидан ўсиб ўтиб, қўшни аъзолар – меъда ости бези, йўғон ичакка тарқалиш эҳтимоли бор. Ўсма қизилўнгачга яқин жойлашганида қизилўнгачга тарқалиб, овқат ўтишининг бузилишига, натижада беморнинг кескин озиб кетишига олиб келади. Ўсма жараёни қон ва лимфа томирлари орқали бошқа аъзоларга (жигар, ўпка, бош мия, тухумдонлар) метастазлар бериши мумкин.\nСоғлом одамда иштаҳа йўқлиги ва сабабсиз озиш, умумий ҳолсизлик ва тез чарчаш, киндик усти соҳасида нохуш сезгилар, оғриқ бўлиши, иштаҳа пасайиши, овқатлангандан сўнг оғирлик ҳисси, кўнгил айниши, қайт қилиш каби белгиларнинг пайдо бўлиши, сурункали гастрит ва меъда яра касаллиги бўлган беморларда белгилар характерининг ўзгариши текширувдан ўтиш лозимлигини кўрсатади. Оз миқдорда овқат истеъмол қилганга қарамасдан ошқозонда тўлиш ҳисси пайдо бўлиши, кўнгил айниб, қайт қилиш, овқат ўтишининг қийинлашуви кузатилса, зудлик билан шифокорга мурожаат қилиш керак.\nМеъда саратонини тасдиқлаш ёки инкор қилиш учун махсус текшириш усуллари қўлланилади. Эндоскопик текширувда қизилўнгач, меъда, 12 бармоқ ичак ҳолати кўрилади, шубҳали қисмлардан микроскопик текшириш учун биопсия олинади. Меъдани контрастли рентген текшируви меъдадаги ўзгаришларни аниқлаш имконини беради. Қорин бўшлиғи аъзолари ҳолатини аниқлаш учун ультратовуш текшируви ўтказилади. Компьютер томографияси жараённинг қанчалик тарқалганлигини, қайси аъзоларга алоқадорлигини, узоқлашган метастазларни аниқлаш учун ёрдамчи усул ҳисобланади. Кўкрак қафаси рентгенологик текширувида ўпканинг ўсма билан зарарланишини аниқлаш мумкин.\nМеъда саратонига қарши жарроҳлик, кимёвий ва нур билан даволаш усуллари қўлланилади. Меъда саратони бошқа даволаш усулларига сезувчанлиги пастлиги сабабли асосий радикал усул – жарроҳлик усули ҳисобланади.\n«Касалликни даволашдан олдини олиш афзал», деб бежиз айтилмаган. Соғлом турмуш тарзи, саратон касаллиги олдидаги қўрқувни енгиш касалликнинг олдини олишда муҳимдир. «Арзимас» белгилар билан шифокорга мурожаат этишни эп кўрмасликдан кўра, текширувлардан ўтиб, касалликни кечки босқичларда даволаган маъқул.\n'ҚИЗИЛЎНГАЧ ВА МЕЪДА САРАТОНИ' have 1 comment\nli class="comment even thread-even depth-1" id="comment-3082">\n17.10.2017 @ 22:58\nМени онам оламдан утганди бир йил олдин кизил унгач касалиги дейишди духтирлар аник айтишмади жавоб ни хозир опамда уша холат кайтарилмокда домогида огрик бор бир нарса истимол килса кийин утади агарда кизил унгач касалиглари буйича духтир булса илтимос жавоб еки кантактизни езинг мен опам ни олиб бораман айтган шфохонаезга


TIB.UZ / Мурчли чой ичганмисиз? - TIB.UZ\nМурчли чой ичганмисиз?\nTIB.UZ Халқ табобати – ҳақ табобат Мурчли чой ичганмисиз?\nҚора – мурч тропик мамлакатларда ўсувчи piper nigrum деб аталувчи дарахтнинг меваси. У мошдек келадиган қора, баъзан қўнғир рангли, сирти тарам-тарам, хушбўй, мазаси аччиқ доналардир. Пазандаликда суюқ ва қуюқ, гўштли ва сабзавотли таомларда, салатлар ва сиркалашларда донадор мурч ҳам, туйилгани ҳам кенг қўлланилади. Ўзбекистонда мурчни чойга қўшиб дамлаш усули ҳам мавжуд. Ярим литрли чойнакка кичкина қошиқда олий навли қуруқ чой, ярим чой қошиқ туйилган мурч ёки доналаридан 15 дона солиб, устидан қайноқ сув қуйилади ва 4-5 дақиқа сочиққа ўраб дам едирилганидан кейин дастурхонга тортилади.\nХалқ табобатида мурчли чой шамоллаб йўталганда, бронхиал астмага чалинганда, кўкрак оғриганда, гриппда терлатувчи ва пешоб ҳайдовчи вочита сифатида қўлланилади. Қора мурч аъзоларни тозалаш, қизитиш, заҳарларга қарши курашиш хосиятларига эга. Илон, қорақурт ёки чаён чаққанида мурчли чой бир неча марта қайта-қайта ичирилган ва шу орқали заҳарнинг кучи қирқилиб, беморнинг ҳолати яхшиланган. Мурч ошқозон ва жигар фаолиятини ҳам мустаҳкамлайди. Абу Али ибн Синонинг ёзишича, мурч мушак нервларини шундай қиздирадики, бу ишда ҳеч нима унга тенг келмайди. Мурча йўтал ва кўкрак оғриқларига фойда қилади. Асал билан қўшиб, танглайга суртилса, томоқ оғриғига фойда қилади ва ўпкани тозалайди.\nМурч ва асалли чой. Хосиятлари худди юқорида айтилганидек, фақат дамлашда унга донадор мурч солиб, асал қўшилади.\n300 граммли чойнакка ярим чой қошиқ олий навли қора чой, 10 дона мурч ва 2 чой қошиқ асал солиб, устидан қайноқ сув қуйилади-да, сочиққа ўраб, 4-5 дақиқа дам едирилгандан кейин ичирилади.\nЗаъфарон юракни қувватли қилади


Тана парвариши | Beka.uz\nСочлар, юз, қўл-оёқлар, қош-лаблар парвариши, ҳамда парвариш ашёларини танлаш борасида маслаҳатлар.\nякшанба, 2015 Сентябр 06 Мухлиса\nБиз аёллар доим ёш кўринишни хоҳлаймиз. Маълумотларга қараганда, сув, кўк чой, сутли маҳсулотлар, яшил сабзавотлар, саримсоқ ҳамда шоколад ёшликнинг умрини узайтирар экан. Демак, ёшлигини асраб қолмоқчи бўлган ҳар бир аёлнинг кундалик таомномаси юқоридаги маҳсулотларга бой бўлиши керак. Аммо, ёш кўриниш учун таомноманинг ўзи камлик қилади...\nчоршанба, 2015 Сентябр 02 Мухлиса\nКуз келиши билан об-ҳаво ҳам ўзгаради. Совуқ, шамол ва ёмғирлар терига, албатта, ўз таъсирини кўрсатади. Куз мавсумида юз терисидан тортиб, сочлар ва қўллар алоҳида парваришни талаб этади. Мутахассисларнинг таъкидлашича, кузда ишлатиладиган косметика воситалари таркибида ҳар хил ёғлар қанча кўп бўлса шунча яхши.\nчоршанба, 2015 Август 26 Мухлиса\n45 ёшда ҳаёт энди бошланади!\nчоршанба, 2015 Август 12 Мухлиса\nИнсоннинг ёши ўтавериши билан нафақат турмуш тарзи, кийиниш услуби, овқатланишга хос одатлар, соғлиғи, ҳатто ташқи кўринишига ҳам эътибор кучайиши керак. 45 ёшдан сўнг аёл организмининг ички фаолияти ўзгариб, бу ўз-ўзидан юз териси, тирноқлар ва сочларга таъсир кўрсатади. Ёш билан боғлиқ салбий таъсирларга қарши курашишда сизга қуйидаги тавсиялар қўл келади.\nдушанба, 2015 Август 10 Мухлиса\nЗайтун мойи ёғлар орасида энг фойдалиси ҳисобланади. Унинг ёрдамида киши ошқозон ва ичак касалликларини даволаш мумкин. Лекин бугун биз зайтун мойининг бошқа фойдали хусусиятлари ҳақида ҳикоя қиламиз. Зайтун мойи гўзаллик эликсири ҳисобланади. У терини намлантириб, рангини яхшилайди ва ажинларни йўқотади.\nКуз фаслидаги юз парвариши\nдушанба, 2015 Август 03 Мухлиса\nИнсоннинг юз териси бошқа фасллардан кўра, кузда кўпроқ парваришга муҳтож бўлиши хеч кимга сир эмас. Кузги парвариш аслида тўрт қисмга бўлинади. Булар: ҳимоя, намлантириш, тўйинтириш, тозалаш. Қуйида биз кутилмаган об-ҳаволарга бой бўлган кузги мавсумда терини тўғри парваришлаш тўғрисида тавсиялар келтирамиз.\nЖами мақолалар: 62


Қозоғистонда “ҳунлар даврига оид қадимий" артефактлар топилди\nОқтобедан 20 километр узоқликдаги Қурайли қишлоғи яқинидан инсон ва от қолдиғи кўмилган қабр топилди.\n«Қадимий қабрдаги буюмларни ўрганган ҳолда биз, улар ҳунлар даврига оид деган хулосага келдик. От эгар-жабдуқлари, бош кийимдаги безаклар, камар ва эгар эрамиздан аввалги 2-4 асрларда сариқ олтинсифат, балки олтиндир, металлдан ясалган. Қадимий қабрдан яна кумуш ва бронза буюмлари топилди. Ҳарбийнинг кийими яримхром усулида яратилган ва металл безаклар ҳамда қимматбаҳо тошлар билан безатилган. Бу усул ҳунлар даврида кенг тарқалган эди», -дейди Оқтобе вилоят ўлкашунослик музейи директори Мейрам Дуйсенгали.\nТопилма ҳунлар даврига оид деган тўхтамга келишнинг сабаби қабр устида мақбара йўқлигидир, дея таъкидлайди музей директори. Унинг қўшимча қилишича ҳунлар сак ва сарматлардан фарқли равишда қабрлар устига мақбаралар қурмаган. Мейрам Дуйсенгалининг айтишича, ҳунлар таниқли кишиларни кўмганларида ер устида дафн изларини қолдиришмаган.\nҚадимий қабрни шимолий халқа йўли яқинидаги соҳил бўйида қурилиш учун қум қазиб олаётган экскаватор машинисти Қайрат Искаков топиб олди.\n«Қум қазиб олаётганимда экскаватор чўмичига суяклар чиқди. Инсон ва от қолдиқлари, шунингдек олтиндан ясалган металл буюмлар уч метр чуқурликда эди. Мен ишимни тўхтатиб карьер бошлиғига қўнғироқ қилдим. У бу жиноят излари деган фикрда зудлик билан полицияни чақирди», - дейди Қайрат Искаков.\nАгар Олмаота лабораторияси қабрдаги артефактлар ҳақиқатдан ҳам ҳунлар даврига оид эканлигини тасдиқлайдиган бўлса у ҳолда буюмлар Оқтобе вилоят музейи коллекциясини тўлдиради. Тарихчиларнинг фикрича, шу кунга қадар Оқтобе вилоят ҳудудларида ҳунлар даврига оид артефактлар топилмаган эди.


Grotesque студиясининг директори Азамат Шомузафаров ўзининг блогида ўзбек паспортининг янги дизайнини жойлаштирди, дейилади "Кун" нашрида.\nДизайннинг ўзига хос жиҳати - муқова устида дунё харитасининг чизмаси туширилган бўлиб, Ўзбекистон чегараси унда ажралиб туради. Шунингдек, паспортда давлат герби ҳам тасвирланган.\n“Аввалига мен давлат гербини муқовадан олиб ташлаган эдим. Бироқ фикримни ўзгартириб, уни яна ўз жойига қайтардим. Герб – давлатнинг расмий логотипи ҳисобланиб, у ҳужжатда давлатчиликни акс эттиради. Бу сурат инсонга дарҳол бу ерда қандайдир давлат органлари иштирок этаётгани ҳақида тушуниб олишига ёрдам беради. Менинг фикримча, муқовада UZBEKISTAN сўзининг катта ҳарфларда ёзилиши герб суратидан кўра кўпроқ тушунарлироқ бўлади. Албатта, бу шахсий фикрим. Барчани бирдек ишонтиришнинг иложи йўқ. Агар кимдир паспорт дизайнини ўзгартиришга бел боғласа, ўз ғоямни бепул тақдим этган бўлар эдим – бу мен учун катта шараф”, - дейди дизайн муаллифи Азамат Шомузафаров.\nМуқова сиёҳрангда бўлиб, Ўзбекистоннинг харитада ажралиб кўрсатилиши инсонларга мамлакатимиз дунёнинг қайси нуқтасида жойлашганини дарҳол тушуниб етишларига имкон беради. Ҳозирда мазкур ғоя фойдаланувчилар ва малакали дизайнерлар томонидан муҳокама қилинмоқда.\n22:05 Ўзбекистон Маданият вазирлиги 11 нафар маданият ходимига янги уй калитларини топширди\n22:46 Парламент қуйи палатасининг янги веб-сайти ишга тушди\n14:15 Шавкат Мирзиёев: “Туркия – биринчилардан бўлиб Ўзбекистон мустақиллигини тан олган давлат”\n13:41 Давлат департаменти: АҚШ Тошкент билан ҳамкорликни давом эттиради\n12:10 Ўзбекистон Республикаси Давлат герби қабул қилинганига 23 йил тўлди


Деярли сулисимон кирпиўти\n2. Нурота тизмасидаги камёб эндемик тур.\nДиаметри 30–40 см гача етадиган, яримшар шаклидаги тиканли ёстиқсимон ярим бута. Барглари яшил, ясси уч қиррали, энсиз қалами – бигизсимон, узунлиги 1,5–2,5 см, эни эса 1 мм га яқин, жуда қисқа тукли. Гулпояси баргидан узун, бўйи 10–15 см, туксиз, оддий ёки камшох. Гуллари сийрак бошоқсимон тўпгул ҳосил қилади. Бошоқчалар 1 гулли. Гулёнбаргчали туксиз. Косачаси сийрак тукли, пушти рангли, қирмизи томирли, гултожи ҳам пушти рангли. Июлда гуллаб, меваси август–сентябрь ойларида етилади.\nСамарқанд ва Навоий вилоятлари: Нурота тизмасининг марказий қисмида тарқалган (Сентобсой, Устуксой).\nТоғнинг ўрта қисмидаги тошли, қуруқ ёнбағирларда ўсади.\nТабиатда кичик майдонда (тахминан 20–25 км2) тарқалган. Якка ҳолда, баъзан кичик тўп бўлиб учрайди.\nЎсимликнинг умумий сони ва тўпларининг ҳолати махсус ўрганилмаган.\nМахсус муҳофаза чоралари ишлаб чиқилмаган. Нурота қўриқхонасидаги ҳимоя майдонида ўсади.


Эслатиб ўтамиз, 17 октябр ҳолатига кўра, дунё бўйича коронавирус инфекциясини юқтирганлар сони 39,5 миллиондан ошган. Ер юзида сўнгги сутка давомида 108 350 киши ушбу инфекцияни юқтирган.\nТОШКЕНТ, 17 окт - Sputnik. Ўзбекистоннинг 11 ҳудудда яна 125 киши Covid-19 инфекциясини юқтирди, деб хабар бермоқда Соғлиқни сақлаш вазирлиги матбуот-хизмати.\nМамлакатда жами касалланганлар сони 62 809 нафарни ташкил этмоқда.\nАйни пайтда Ўзбекистонда 59 756 нафар коронавирус инфекциясига чалинган фуқаролар (95 фоиз) соғайган.\nЭслатиб ўтамиз, 2020 йил 17 октябр ҳолатига кўра, дунёда 39 587 005 коронавирусга чалиниш ҳолатлари қайд этилган. Ер юзида сўнгги сутка давомида 108 350 киши инфекцияни юқтирган.\nИнфекциядан дунёда 1 109 130 киши вафот этган, бир сутка давомидаги ўлимлар сони 2 145 нафарни ташкил қилган.


аралаш жанг санъатлари ассоциацияси президенти Отабек Умаров Тошкентда бўлиб ўтган турнир ҳақида ўз таассуротларини билдирди. Фото: Отабек Умаров телеграм канали «Қойилмақом байрам! ... мухлислик қилган ишқибозларимизга ташаккур билдираман! ⠀ Фото: Отабек Умаров телеграм канали Ташкилотчиларимизга раҳмат! Дунёнинг турли ...\nанжумани ташкил этилди.Анжуманда Ўзбекистон ММА ассоциацияси раҳбари Отабек Умаров юртимизда барча спорт турлари қатори ММАга ҳам эътибор алоҳида ...\nкелганди. Ўзбекистон аралаш жанг санъатлари ассоциацияси президенти Отабек Умаров бугун Ҳабиб Нурмагомедов ва унинг жамоадошларини ўзбекча ... унинг жамоадошларини ўзбекча таомлар билан меҳмон қилди. Шунингдек, Отабек Умаров фахрий меҳмонга ноёб совға тақдим этди ва ўзининг телеграм ...\nва жанг санъати устаси Стивен Сигал Ўзбекистон Президентининг куёви Отабек Умаровни янги вазифани эгаллагани билан табриклади. «Менинг дўстим ... Умаровни янги вазифани эгаллагани билан табриклади. «Менинг дўстим Отабек Умаров Ўзбекистон ММА федерациясининг раҳбари этиб тайинланди. Табриклайман, ...\nянги аралаш жанг санъати федерацияси ташкил қилиниб, унга Отабек Умаров президент этиб тайинланди. Кеча, 8 ноябрь куни Отабек Умаров ... ўтамиз, Ўзбекистон президенти хавфсизлик хизмати бошлиғи ўринбосари Отабек Умаров Ўзбекистон триатлон федерациясида ҳам раҳбар сифатида фаолият ...\nРеспубликаси Президентининг кенжа куёви Отабек Умаров 4 ноябрь куни ўз туғилган кунини нишонлаётган Ахборот ва оммавий коммуникациялар агентлиги директор ўринбосари Саида Мирзиёевага ...\nпрезиденти хавфсизлик хизмати бошлиғи ўринбосари Отабек Умаров ўзининг ижтимоий тармоқлардаги саҳифаси орқали рафиқаси Шаҳноза Мирзиёева билан тушган тўй суратларини оммага тақдим этди. Фото: ... Мирзиёева билан тушган тўй суратларини оммага тақдим этди. Фото: Отабек Умаров. Шаҳноза Мирзиёева айни вақтда Мактабгача таълим соҳаси ...\nҳақда Отабек Умаров ўзининг телеграмдаги каналида хабар берди. «Президентимиз @shmirziyoyevнинг қатъий иродаси ва саъй-ҳаракатлари билан Ироқ ва Суриядаги ... келажаги учун ҳам барчамиз жавобгармиз», деб ёзади у. Фото: Отабек Умаровнинг телеграм канали Фото: Отабек Умаровнинг телеграм ...\nкичик куёви, Президент хавфсизлик хизмати бошлиғи ўринбосари Отабек Умаров унга премиум-классдаги «Mercedes AMG GT 4», «BRABUS Maybach ...\nкичик куёви, Президент хавфсизлик хизмати бошлиғи ўринбосари Отабек Умаров россиялик автоблогер Эрик Давидычга навбатдаги тест-драйвни ... шоу-кўрсатувини Ўзбекистонда суратга олишни мақсад қилганди. Отабек Умаров унга премиум-классдаги «Mercedes AMG GT 4», «BRABUS Maybach ...


Расман! УЕФА Чемпионлар лигаси учун Россияга 3та, Италияга 4та ўрин ажратди\n23 март, 2017, 17:10\nРасман, 2018-2019 йилги мавсум Россиянинг 3та жамоаси Чемпионлар лигасида иштирок этади. Бу ҳақда УЕФА матбуот хизмати хабар тарқатмоқда.\nУнга кўра, Россиянинг 2та жамоаси мусобақани тўғридан-тўғри гуруҳ босқичидан бошласа, яна 1та жамоа саралашнинг 3-раундидан ўз иштирокини бошлайди. Энди Россия премьер-лигасида 1- ва 2-ўринларни эгаллаган жамоалар ўз-ўзидан ЕЧЛ йўлланмасини қўлга киритадиган бўлди.\nМаълумот учун, айни дамда УЕФА коэффициентлар жадвалида кучли тўртликда эътироф этилиб келинаётган Испания, Германия, Англия ва Италиянинг 4тадан клублари тўғридан-тўғри гуруҳ босқичидан мусобақаларни бошлайди.


12:33, 24.05.2020 // 49113\nАвстралиядаги дельфин одамларни соғинди. У одамларга совғалар олиб кела бошлади\nАвстралияда дельфинлар одамларни соғинди. Дельфинлардан бири эътиборни жалб қилиш мақсадида ҳатто совғалар келтира бошлади, деб ёзади Метро.\nКвинсленд штатида Тин-Кан бухтаси яқинида кафе бўлиб, у ерга еттита дельфин сузиб келади. Волонтёрларнинг айтишича, Мистик лақабли дельфин ҳар сузиб келганида ўзи билан нимадир олиб келмоқда. Олдин ҳам у шундай қиларди, бироқ кейинги пайтларда бу ҳолат тез-тез такрорланмоқда.\nДельфин бурни устига чиғаноқлар, маржонлар, бутилкалар, ёғоч бўлакларини қўндириб, сузиб келмоқда. Кафеда энди бундай совғаларнинг коллекцияси мавжуд.\nВолонтёрларнинг қайд этишича, Мистикни бундай қилишга ҳеч ким ўргатмаган. Уларнинг фикрича, дельфин шу тариқа одамларни соғинаётганини кўрсатмоқда. Ижтимоий тармоқларда Мистик шу алфозда сувни чиқиндилардан тозалашга уринаётгани ҳам тахмин қилинмоқда.\nДельфинларнинг ўзини тутиши бўйича эксперт Барри Макговерннинг тахмин қилишича, жониворлар ўта мураккаб мулоқот маданиятига эга. Эҳтимол, Мистик ушбу ҳаракатлари билан ўзининг вақтини чоғ ўтказишга ҳаракат қилмоқда ёки ўзи учун одатий бўлган озиқлантириш режимини қайтармоқчидир.\nМавзуга доир: АҚШда ҳайвонот боғидаги пингвинлар музейга олиб борилди (видео)\n09:23 Бугун // 191576\n00:16 Бугун // 155260\n00:05 Кеча // 151530\n09:37 Бугун // 113958\n20:19 Кеча // 95495


Сайёҳлик соҳаси ривожига алоҳида эътибор туфайли кўплаб объектлар қурилиб, фойдаланишга топширилмоқда.\nЖорий йилнинг ўтган даврида туризм соҳасида умумий қиймати 23,3 миллиард сўмлик 7 та лойиҳа ишга туширилиб, 117 та янги иш ўрни яратилгани фикримиз исботидир.\nАлбатта, туристик объектлар ва меҳмонхоналар сонига мос равишда сайёҳлар сони ва уларнинг географияси ҳам кундан кунга ортиб бормоқда.\nМисол учун, ўтган ўн ойда бир миллион нафардан кўпроқ меҳмонлар келган бўлса, шундан 171 минг нафари чет эллик туристлар ҳисобига тўғри келади.\nКуни кеча бир гуруҳ Буюк Британиялик сайёҳлар вилоятда бўлиб, Бўстонлиқ туманидаги Чимён ва Пирамида масканларида билан яқиндан танишди.\nУлар орасида Буюк Британия Лордлар палатасининг умрбод аъзоси бўлган Муҳаммад Шайхнинг самарқандлик рафиқаси Гули Муродова ҳам бор.\n– Айни вақтда Буюк Британиядаги ўқув марказида фаолият олиб бораётган бир гуруҳ педагогларни олиб келдим, – дейди Гули Муродова. – Бизнинг бой тарихимиз, бутун дунёни ўз кашфиётлари ва салоҳияти билан забт этган Амир Темур, Заҳириддин Муҳаммад Бобур, Мирзо Улуғбек, Имом Бухорий каби буюк шахслар ҳақида улар билан кўп суҳбатлашганмиз.\nЭнди эса улар юртимизнинг гўзал тоғлари ва ажойиб масканларини ўз кўзлари билан кўришди. Ватанларига қайтиб, Ўзбекистоннинг яшил ҳудудлари, меҳмондўст инсонлари ва тарихий обидлари ҳақида сўзлаб беришмоқчи. Хотирлар ёзишмоқчи.\nВилоятга йил охирига қадар икки миллион нафар меҳмон келиши кутилмоқда.


ДЕМОКРАТИК ИСЛОҲОТЛАРНИ ЯНАДА ЧУҚУРЛАШТИРИШДА ПАРТИЯ ТАШКИЛОТЛАРИНИНГ ВАЗИФАЛАРИ - Ўзбекистон овози газетаси\nДЕМОКРАТИК ИСЛОҲОТЛАРНИ ЯНАДА ЧУҚУРЛАШТИРИШДА ПАРТИЯ ТАШКИЛОТЛАРИНИНГ ВАЗИФАЛАРИ\nТажриба кўрсатмоқдаки, демократик ислоҳотларни янада чуқурлаштириш ва фуқаролик жамиятини ривожлантиришни сиёсий партияларнинг фаол иштирокисиз амалга ошириб бўлмайди. Шунинг учун ҳам тараққиётимизнинг бугунги босқичи сиёсий партияларнинг фуқаролик жамиятини ривожлантиришдаги иштирокини кучайтиришни талаб этмоқда.\nПрезидент Ислом Каримов Ўзбекистон Республикаси Конституциясининг 21 йиллигига бағишланган тантанали маросимдаги маърузасида ижтимоий-сиёсий ва иқтисодий тараққиётнинг аниқ устувор йўналишларини белгилаб олишда сиёсий партияларнинг ролини кескин кучайтириш, мамлакатимизни ислоҳ этиш ва модернизация қилиш бўйича стратегик вазифаларни ҳал этишда уларнинг иштирокини кенгайтириш демократик ислоҳотларни изчил амалга оширишнинг энг муҳим омилига айланмоғи зарур, дея таъкидлади.\nЎзХДП Фарғона вилоят кенгашида ташкил этилган семинарда ана шу вазифани ҳаётга татбиқ этиш масалалари муҳокама этилди. Унда Олий Мажлис Сенати аъзолари, Қонунчилик палатаси, халқ депутатлари вилоят, шаҳар, туман Кенгашлари депутатлари, партия маҳаллий кенгашлари раислари ҳамда масъул ходимлари иштирок этди.\n— Бугун ЎзХДПнинг ҳар бир депутатлик гуруҳи асосий эътиборни ижтимоий масалаларга боғлиқ бўлган қонунлар ва бошқа давлат қарорлари бажарилишини депутатлик назорати тартибида изчил ўрганишга қаратиши лозим, — деди ЎзХДП Фарғона вилоят кенгаши раиси, халқ депутатлари вилоят Кенгаши депутати Маҳмуджон Маҳкамов. — Иккинчи йўналиш — ўрганиш натижасида аниқланган камчилик ва муаммоларни бартараф этиш юзасидан таклифларимизни тегишли маҳаллий Кенгаш сессияси ёки доимий комиссиялар йиғилишлари муҳокамасига киритиш. Бундан ташқари, депутатлик гуруҳларимизнинг тегишли давлат органлари мансабдор шахсларининг электоратимиз учун муҳим бўлган ижтимоий масалалар бўйича ҳисоботларини сессияда эшитиш тажрибасидан кенг фойдаланишимиз лозим. Зеро, улар нафақат ўзларининг юқори ташкилотлар ёки ижро ҳокимияти олдидаги, балки аҳоли, унинг намояндаларидан иборат бўлган вакиллик ҳокимияти олдидаги масъулиятини ҳам чуқур ҳис қилсин. Биз ўтган 2013 йилда бошқа сиёсий партияларнинг депутатлик гуруҳларидан фарқли ўлароқ вилоят бошқарма бошлиқлари ҳисоботларини тингладик. Келажакда бу тажрибани мустаҳкамлаб бориш керак бўлади.\n— Сиёсий партияларнинг кучи, аввало, мамлакат парламентида қабул қилинаётган қонунлар муҳокамасида ўз электорати манфаатларини изчил ҳимоя қилиш ва у билан боғлиқ меъёрларни таклиф этиш ҳамда қабул қилинишига эришишида, — дейди Халқ депутатлари вилоят Кенгашидаги ЎзХДП депутатлик гуруҳи аъзоси Шуҳратжон Нишонбоев. — Олий Мажлис Қонунчилик палатасидаги ЎзХДП фракцияси бу борада астойдил ҳаракат қилаяпти. Шунингдек, фракция ҳали ўз фаолиятини янада такомиллаштириши керак, деб ҳисоблайман. Менимча, қонун лойиҳаларини партия электорати ўртасида муҳокама қилиш амалиётини кенгайтириш зарур. Фақатгина Фарғона вилоятидаги маҳаллий Кенгашларда ЎзХДП вакили бўлган 238 нафар депутат фаолият кўрсатади. Шу сабабли ҳам қонун лойиҳаларини дастлаб қуйида, партия депутатлик гуруҳларида фракция аъзолари иштирокида муҳокама этишни изчил йўлга қўйиш зарур. Шунда билдирилган таклиф ва мулоҳазалар партия фракциясининг парламентдаги муносабатини шакллантиришда қўшимча манба бўлиб хизмат қилади.\n— Партиянинг 2014 йилга мўлжалланган Харакат дастурида аввалги йиллардаги каби аҳоли бандлиги ва янги иш ўринлари ташкил этиш устувор йўналиш сифатида сақланиб қолиниши зарур, — деди халқ депутатлари вилоят Кенгашидаги ЎзХДП депутатлик гуруҳи аъзоси Азимжон Сулаймонов. — Биз эса барқарор иш ўринлари ташкил этилишини ҳар томонлама қўллаб-қувватлаб, бу борада янги-янги ташаббуслар билан чиқаверишимиз керак. Чунки янги очилган иш жойларида бизнинг электоратимиз вакиллари бандлиги таъминланади. Шунинг билан бирга ҳудуддаги кўпгина ижтимоий-иқтисодий масалалар ҳам ҳал этилади.\n— Партиялараро рақобат ҳам айнан ана шундай амалий ҳаракатлар асосида олиб борилса, бундан жамиятнинг барча қатлами манфаатдор бўлади, — деди ЎзХДП Учкўприк туман кенгаши раиси Илҳомжон Каримов. — Демак, амалий ташаббусларни кучайтириш билан бирга, давлат ҳокимиятининг маҳаллий вакиллик органлари даражасида қарорлар қабул қилиш пайтида аҳолининг ижтимоий қўллаб-қувватлашга эҳтиёжманд қатлами манфаатини ифодалайдиган аниқ позициямизни қатъият билан илгари суришимиз ҳамда ҳимоя қилишимиз талаб этилади.\nСеминарда ЎзХДП фаолиятининг амалий натижаларини аҳоли қай даражада билиши, тарғибот-ташвиқот ишларидаги камчиликлар ҳам эътибордан четда қолмади.\n— Шуни очиқ тан олиш керакки, кўп ҳолларда биз фақат ўз фаолларимиз билан дастурий йўналишларимизни муҳокама қиламиз, — деди ЎзХДП Тошлоқ туман кенгаши раиси Умматали Маҳмудов. — Биз ўз электоратимиз деб ҳисоблаган инсонлар кўпинча бундан бехабар қолади. Уларнинг ижтимоий манфаатларини партиямиз қандай ҳимоя қилаётгани ва бу борада қандай амалий натижаларга эришаётгани ҳақида изчил равишда ҳар бир маҳалла, мавзеда мақсадга йўналтирилган тушунтириш ишларини ташкил этишимиз керак. Бунда партиямиз бевосита электорат манфаатларига оид иқтисодий, ижтимоий, сиёсий масалалар бўйича қандай позицияга эга эканлигини тушунтириб бориш муҳим аҳамиятга эга.\nБаҳс-мунозаралар чоғида Умматали Маҳмудов таклифи янада тўлдирилди.\n— Шуниси муҳимки, биз фақат ЎзХДП позициясини баён этибгина қолмай, партиямиз бошқа сиёсий партиялардан нимаси билан фарқ қилишини ҳам очиб беришимиз зарур, — деди Маҳмуджон Маҳкамов. — Бунинг учун эса ўз навбатида бошқа партиялар позициясини ҳам аниқ билишимиз керак.\nСеминарда Олий Мажлис Қонунчилик палатасидаги ЎзХДП фракцияси аъзолари Жўрақўзи Қўлдошев, Мастура Сайфиддинова, Олий Мажлис Сенати аъзоси Раҳима Қўрғонова иштирок этди ва барча масалалар юзасидан фикр-мулоҳазаларини билдирдилар. Семинарда ЎзХДП Фарғона вилоят кенгашининг 2014 йилга мўлжалланган Харакат дастурининг асосий йўналишлари белгилаб олинди.


Меҳмондорчилик 46 — Dilkashradio.com\nАссалому алейкум радиоэфиримизнинг қадрли мухлислари. Бугунги эшиттиримизни биз меҳмондорчилик мавзусига бағишлаймиз. Бугунги кунларда масиҳийларнинг мунособатлари Масиҳнинг танасида мустаҳкам бўлишига, ривожланишига катта эътибор берилмоқда. Бунинг учун кўплаб семинарлар, машғулотлар ўтилади, ваъзлар айтилади. Бироқ энг муҳим нарса бу меҳмондорчилик деб ўйлайман. Мен борадиган ибодатхона унча катта бўлмагани учун бир-биримизни жуда яхши биламиз, хатто оила аъзолари, қариндошлари, ҳаёт тарихидан ҳам хабардормиз.\nБу маълумот бир-биримиз учун ибодат қилишимизга, ғамҳўрлик кўрсатишимизга катта ёрдам беради. Чунки биз фақат ибодатхона билан чегаралаб қолмаймиз. Биз тез-тез бир-биримизникига хол-аҳвол сўрагани учун меҳмонга бориб турамиз. Биродаримизнинг оиласида кимдир касал бўлиб қолса, уникига бориб бемор учун ибодат қиламиз. Туғилган куни ёки қандайдир оилавий тантаналари бўлса, хурсандчиликларига қўшилишиб уларни табриклаб келамиз. Ташвишларида эса иштироқ этиб ҳамдард бўламиз. Яқинда мен бир ибодатхонага ташриф буюрганимда жуда ҳайрон қолдим. Ўшанда бир биродарнинг юзи менга жуда таниш кўринди. Ва мен дўстимдан унинг исмини сўраганимда у бошқалардан сўриштириб шундай бўлса керак деб жавоб берди.\nУ сизларнинг ибодатхонангиздан эмасми берган саволимга эса дўстим ўялиб қандайдир баҳона топишга ҳаракат қилди. Бир куни эса мен янги имонга келган ўз синглимни бир ибодатхонага олиб бордим ва озгина афсусландим. Залга кирганимизда хизмат бошланган эди. Биз секин бориб охирда бўш ўриндиққа ўтирганимиз билан битта опа олдимизга югириб келди. Мен хурсанд бўлдим, балки бизни олдинроққа ўтқазмоқчи деб. “Бу менинг жойим” айтган сўзлари эса мени карах қилиб қўйди. Ана меҳмондорчилик! Ва бундай мисоллар кам эмас. Бу эса ибодатхоналарни кўзатётган атрофдагиларга танқид қилишлари учун энг қулай фурсатдир.\nИбодатхонада фақат “ибодатхонадаги севги”, бор ва йўқлигини тушуниш учун кўп вақт керак эмас, чунки бундай севги одатда ибодатхона эшиги орқасида тугайди. Бу ўша суний, “якшанбалик” севгидир, қайсики ибодатхона деворларидан ташқарига чиқишни хоҳламайди.Биз ҳеч қачон бир-биримизни яхшироқ билиб олмаймиз, агар фақат хафтада бир мартагина иккисоатлик хизмат давомида учрашсак. Яқин муносабатларни ўрнатиш ва руҳий бирдамлик пайдо бўлиши учун энг зўр жой – бу бизларнинг уйларимиздир.Меҳмондўстлигимизни намоён қилиб биз одамлар билан бизга энг қадрли бўлган нарсаларимизни қурбон қиламиз. Биз вақтимизни қурбон қиламиз, ўз уйларимизда жой, овқат берамиз, маблағимизни сарфлаймиз. Биз деярли ҳаётимизнинг бир қисмини уларга берамиз. Шундай қилиб, меҳмондорчилик бизга арзонга тушмайди. Меҳмондўстлигимизни билдириб эса биз одамларни улар тасаввур қилолмайдиган ғамҳўрлик ва чуқур эътибор билан ўраб қўямиз. Биз меҳмонларга дўстлик ва севгини тақдим қиламиз, дам олишларига имконият яратиб берамиз. Уйларимизнинг эшикларини бир биримизга очмагунимизча, севги, меҳмондўстлик деган нарсалар фақат теория бўлиб қолади.\nҲақиқий биродарчилик самимийликка боғлиқ\nМеҳмондорчиликни кенгайтирамиз 15


Ўзбекистон ташқи савдо айланмаси маълум қилинди. Импорт ҳамон экспортдан кўп\nИқтисодиёт 10:26 / 21.05.2019 10931\n2019 йил январь-апрель ойи якунларига кўра, республикада ташқи савдо айланмаси 12,5 млрд долларни ташкил этиб, ўтган йилнинг шу даврига нисбатан 24,6%га ўсди.\nДавлат статистика қўмитаси маълумотларига кўра, экспорт ҳажми 5,2 млрд долларга (ўсиш суръати 14,3%) ва импорт ҳажми 7,3 млрд долларга (ўсиш суръати 33,3%) етди. Ташқи савдо сальдоси минус 2 млрд долларни ташкил қилди.\n2019 йилнинг январь-апрель ойида экспорт қилинган товар ва хизматлар, ўтган йилнинг мос даврига нисбатан 658,9 млн долларга кўпроқ экспорт қилинди, товар ва хизматлар импорти ҳажми эса ўтган йилнинг мос даврига нисбатан 1,8 млрд долларга кўпроқдир.\n2019 йилнинг январь-апрель ойи якуни бўйича товарлар экспорти билан шуғулланувчи корхоналар ўтган йилнинг мос даврига нисбатан 479 тага кўпайиб, 3327 тага етди.\n2019 йил январь-апрель ойида ташқи савдо айланмасида МДҲ давлатларининг улуши 34,4%ни ташкил этиб, ташқи савдо айланмаси ўтган йилнинг шу даврига нисбатан 134,0% ташкил этди.\nБошқа хорижий давлатларнинг республика ташқи савдо айланмасидаги улуши 2018 йилнинг январь-апрель ойида 68,0%ни ташкил қилган бўлса, жорий йилнинг ушбу даврида эса ташқи савдо айланмасидаги улуши 65,0%га етди. Ўтган йилнинг мос даврига нисбатан 20,2%га ўсди.\nЎзбекистон бозорларидаги озиқ-овқат маҳсулотлари нархи эълон қилинди\n07:57 / 01.07.2022 2843\n08:11 / 01.12.2021 26571\nЎзбекистондаги жами туяларнинг салкам ярми битта вилоятда экани маълум бўлди\nИхтисослашган мактабларга имтиҳон саналари эълон қилинди\nСамарқандда содир бўлган ЙТҲда икки киши ҳалок бўлди, уч киши тан жароҳати олди


Маҳмудовни табриклаймиз! | "NAVBAHOR" FUTBOL JAMOASINING RASMIY WEB SAHIFASI\nБугун жамоамиз ярим ҳимоячиси Алишер Маҳмудовнинг таваллуд куни. Футболчимиз ўзининг 30 бахорини қарши олмоқда. Шу муносабат билан "Навбаҳор" клуби раҳбарияти, жамоа аъзолари ҳамда мухлислар номидан Алишерга узоқ умр, сиҳат-саломатлик ва келгуси фаолиятида улкан зафарлар тилаб қоламиз. Умид қиламизки, Маҳмудов янги мавсумда ҳам ишончли ўйинлари ва ажойиб зарбалари орқали "лочинлар" муваффақиятига улкан хиссасини қўшишда давом этади. Яна бир бор туғилган кунинг муборак бўлсин Алишер!\nЎтган мавсумда футболчи "Навбаҳор" таркибида 19 ўйинда майдонга тушиб, ўз номига 1 гол ёздириб қўйишга муваффақ бўлган.


Имом Раббоний мактуботлари - Fitrat.uz\nБош саҳифа / Руҳий тарбия / Имом Раббоний мактуботлари\nFevral 20, 2017\tИмом Раббоний мактуботлариda fikr bildirishni o'chirish 1,313 Кўришлар\nМулло Ҳожи Муҳаммад Лоҳурийга “Дунё муҳаббатига гирифтор бўлган ва илмни дунё топиш учун васила қилган ноқобил уламолар мазаммати, ҳамда, дунёга рағбатсиз бўлган зоҳид уламолар мадҳи баёни”да юборилди.\nУламоларнинг дунёга қаттиқ муҳаббат қўйишлари, улар чеҳраларига соядир. (Уларнинг илм ва амал сабабли нурафшон бўлиши лозим бўлган юзлари дунё муҳаббатига қаттиқ берилганлари сабабли нурсиз бўлиб қолади). Халойиқ уларнинг илмидан манфаат олаверадилар, лекин уларнинг илмлари ўзлари учун манфаатли бўлмайди. Гарчи шариат ривожи ва миллат қуввати улар ила барпо бўлса ҳам, бундан ўзларига нафъ бўлмайди. Зеро, шариат фожир кишилар билан ҳам барпо бўлавериши маълумдир.\nАбу Ҳурайра розияллоҳу анҳудан ривоят қилинади: “Набий соллаллоҳу алайҳи васаллам: “Албатта, Аллоҳ таоло бу динни фожир киши ила ҳам қувватли қилаверади”, деб айтганлар”. (Имом Бухорий ва Муслим ривояти).\nУлар, ҳудди сангипорс (порс тоши) кабидир. Агар бу тошни мис ва темирга теккизилса тиллога айлантиради. Аммо, ўзи эса асл ҳолатида тош бўлиб қолаверади.\nЯна улар шам кабидир. Чунки олам шамнинг ёруғлигидан баҳра олиб, манфаат топади, лекин, бундан ўзига сира ҳам фойда бўлмайди.\n(Улар одамларга яхшилик қилиш, ҳаромлардан тийилиш ҳақида кўп гапиришади, аммо ўзлари қайтарган амалларга, ўзлари мубтало бўлиб қолишади).\nИлмига амал қилмайдиган фожир уламоларнинг илми улар учун зарарлидир ва ўзларига қарши ҳужжат ҳамдир. Қиёмат куни энг қаттиқ азобланадиган инсон илмидан манфаат олмаган олимдир. (Булар беамал, фосиқ, фожир «олимлар»дир. Бугун улар кўплаб ёвузликларни қилишлари мумкин, аммо охиратда сўралишлари шубҳасиздир).\nНега ҳам зарарли бўлмасин? Ҳаққ азза важалла наздида энг азиз ва шарафли нарса илмдир. Дунё эса, Аллоҳ наздида махлуқотларнинг энг залил ва хоридир. Мол-дунё, мансаб ва мартабалардан иборат бўлган залил ва хор дунёни топиш учун, энг азиз ва шарафли илмни васила қилиш, қандай ҳам қабиҳликдир. Ҳаққ азза ва жалланинг азиз қилган нарсасини хор қилиш ва хор қилганини эса иззатли қилиш ниҳоятда пасткашлик ва Ҳаққ субҳанаҳу ва таолога катта қаршиликдир . (Аллоҳ асрасин).\nИлм ўргатиш ва фатво бериш мансаб, мол-дунё ва обрў-эътибор топиш каби мақсадлардан холи бўлиб, холис Аллоҳ розилиги учун бўлсагина фойдали бўлади. Бунинг учун эса, дунё топишга муккасидан кетишдан тийилиш ва дунё ва ундаги барча нарсаларга рағбатни йўқотиш керак. Дунё муҳаббатига мубтало бўлган ва дунё топишга гирифтор бўлганлар “дунё” уламолари бўладилар. Булар ноқобил уламолар, халойиқнинг энг ёмони ва диннинг ўғрисидирлар. Ваҳоланки, улар ўзларини “муқтадои дин” (динда пешво) ва халойиқнинг энг яхшиси, деб ҳисоблайдилар.\nАллоҳ уларнинг барчасини қайта тирилтирадиган кунда худди бу дунёда сизларга қасам ичганларидек, Унга ҳам қасам ичадилар. Шу билан бирор нарсага эришамиз, деб ўйлайдилар. Огоҳ бўлинг, улар ёлғончидирлар.\n“Шайтонуларни эгаллаб олган ва Аллоҳнинг зикрини унутдирган. Анна ўшалар, шайтон фирқасидирлар. Аё, огоҳ бўлинглар, шайтон фирқаси, ҳа, ўшалар, ютқазувчидирлар”. (Мужодаласураси, 18-19-оятлар).\n(Бандани шайтон эгаллаб олишининг аломати шулки, уни сиртини ялтироқ қилиш билан машғул қилиб қўяди. Яхши ейиш, яхши ичимлик ичиш, яхши либослар кийишга уринтириб, Аллоҳнинг неъматларига шукр келтиришдан чалғитади. Тилида ёлғон, бўҳтон ва ғийбатни гапиради-ю, Аллоҳнинг зикрини унутади).\nБир азиз валий зот шайтони лаъинни одамларни йўлдан адаштириш ва иғводан фориғ ҳолда бемалол ўтирганини кўриб, ундан бунинг сирини сўради. Шунда шайтони лаъин: “Бу замондаги ноқобил уламолар ушбу ишларда менга кўмакчи бўлишиб, мени бу ишлардан озод қилишди”, деган экан.\n(Бу ноқобил “уламолар” дунёга, мансабга эга бўлиш учун ҳар қандай разилликдан ҳам қайтмайдилар. Туҳмат, ёлғон, фитнава бошқа фасод ишлар улар учун оддий нарса бўлиб, барча қилаётган ишларини тўғри деб билишади).\nДарҳақиқат, бу замондаги шариат ишларидаги барча сусткашликлар-у иккиюзламачиликлар ва дин ва миллат ривожланишидаги барча камчиликлар, мана шу ноқобил уламолар сабабли бўлмоқда.\nТўғри, дунёга берағбат, мансаб ёки мол-дунё ва обрў-эътибор учун илм олмаган уламолар ҳам бор. Улар охират уламолари, Анбиё алайҳимуссаломларнинг ҳақиқий меросхўрлари ва халойиқнинг энг яхшиларидир. Қиёмат кунида Аллоҳ розилиги учун шаҳид бўлганлар қони билан, уларнинг ишлатган сиёҳлари тортилганида сиёҳ палласи оғирроқ келса, ажаб эмас. “Уламолар уйқуси ҳам ибодатдир”, деган гаплар мана шундай инсонлар ҳақида айтилган. Улар шундай зотларки охират жамоли улар наздида гўзалдир. Улар дунё қабиҳлиги ва ёмонликларини чуқур мушоҳада ила билишиб, бақо назари ила боқишади. Улар дунёга муҳаббатни заҳарли ўқдек билишади. Шубҳа йўқки, улар ўзлари учун боқий диёрни ихтиёр этишган ва бу фоний дунёдан ҳам насибадор бўлишган. Аллоҳ таолонинг фазлу марҳамати ила улар улуғ даражотлар топишади.\nДунё ва ундаги нарсаларни паст санаш ва охиратни ихтиёр қилиш буюк қарордир. Зеро, дунё ва охират икки кундош каби, бирини рози қилсанг, иккинчиси рози бўлмайди. Агар дунёни азиз тутсанг, охират хор бўлади. Аксинча, охиратни азиз тутсанг, дунё хор бўлади. Бу иккисини бирга жамлаш, бир-бирига зид икки нарсани жамлаш кабидир. Агар, иккисини ҳам жам қилолсанг қандай ҳам гўзал бўлар эди!\nАллоҳ барчаларимизни дунё муҳаббатига мубтало бўлишдан сақласин!\nАввалги Охират уламоларининг аломатлари-2\nКейинги Қайтар дунё деганлари ростдир


Ёш ихтирочилар беллашди » Зарафшон Газетаси\nЎзбекистон мудофаасига кўмаклашувчи "Ватанпарвар" ташкилоти Марказий кенгаши ташаббуси билан ташкил этилган тадбирда 100 нафардан зиёд ёшлар ғолиблик учун куч синашди.\nМусобақа якунига кўра, умумжамоа ҳисобида автомодель турида Самарқанд вилояти ёшлари биринчи, Андижон ва Фарғона вилояти вакиллари кейинги ўринларни банд этди. Спортнинг кемамодель тури бўйича Андижон вилояти ихтирочи ёшлари биринчи, Тошкент вилояти иккинчи ва фарғоналик спортчилар учинчи ўринни эгаллади.\nЁш дуатлончилар баҳси\nКимнинг автомодели зўр?\nЁш моделчилар баҳси


Стрессни енгишга ёрдам берувчи маҳсулотлар - Zamin.uz\nСтрессни енгишга ёрдам берувчи маҳсулотлар\nЗамонавий дунёнинг замонавий одамлари доимий тарзда стрессга дуч келмоқда — ҳаётнинг тез суръати, ўзига бўлган ҳаддан ортиқ талаблар, катта ахборот оқими, пандемия. Кўпчилик бундай муаммоларга дош беролмай, антидепрессантлар қабул қилишни бошлагани ажабланарли эмас. Бироқ психиатрлар фикрига кўра, бундай дорилар соғлиққа жиддий таъсир кўрсатади.\nАнтидепрессантлар нима учун керак?\nБу саволга жавоб беришдан олдин улар қандай ишлашини тушуниб олиш лозим. Одамларда тушкунлик миядаги бахт гормонлари — серотонин, эндорфин, дофамин ва окситоцин даражасининг пасайиши туфайли юзага келади. Антидепрессантлар ушбу моддаларнинг нормал даражасини тиклашга хизмат қилади.\nАгар сиз вақти-вақти билан чарчоқ, бефарқлик ёки безовталикни ҳис қилсангиз, дорихонага шошилманг. Бунинг ўрнига фойдали маҳсулотлар — табиий антидепрессантлардан фойдаланинг.\nБалиқ ва зиғир мойи\nСўнгги тадқиқотлар шуни кўрсатмоқдаки, таркибида омега-3 бўлган маҳсулотлар энг яхши табиий антидепрессантлардан бири ҳисобланади. Ҳафтада камида икки марта балиқдан таом тайёрлашга ҳаракат қилинг. Агар балиқни ёқтирмасангиз, кунгабоқар ёғи ўрнига фойдали ёғнинг муқобил манбаи бўлган зайтун ёки зиғир мойидан фойдаланинг.\nГўшт, гречка, сули ёрмаси\nТаркибида B витамини кўп бўлган моддалар метаболизмни тартибга солади ва иммунитетни кучайтиради, лекин энг муҳими, бундай маҳсулотлар стресс таъсирини камайтиради. Бундан ташқари, улар кайфиятни яхшилайди ва асаб тизимини мустаҳкамлайди. Кўкатлар кўп миқдордаги B9 витамини ёки фолий кислотасини ўз ичига олади. B1 витамини ёки тиамин гречка ва сули ёрмаси, B12 витамини эса гўшт ва тухум каби маҳсулотлар таркибида бўлади.\nСут маҳсулотлари ва мевалар\nШуни ҳам таъкидлаш жоизки, бахт гормони бўлган серотонин триптофан ва глюкоза аминокислоталаридан ажралиб чиқади. Триптофан сут маҳсулотлари (айниқса пишлоқ), хурмо, олхўри, анжир, помидор ва қора шоколадда мавжуд. Мева, сабзавот, резаворлар ва асал таркибида глюкоза жуда кўп. Шунингдек, гўшт, парранда гўшти (айниқса, курка) ва соя истеъмол қилиш орқали танага ўз триптофанини яратишда ёрдам бериш мумкин.\nДенгиз маҳсулотлари ва карам\nМураккаб углеводларни ўз ичига олган денгиз маҳсулотлари ва карам асабни тинчлантиришга ёрдам берувчи таркибга эга. Рационингизга қисқичбақа, рангли карам, брокколи ва сули ёрмасини киритишга ҳаракат қилинг.\nШуни унутмангки, нафақат тўғри овқатланиш, балки жисмоний фаоллик, ижобий турмуш тарзи ҳам ҳиссиётларингизга таъсир қилади. Муаммоларга кўмилиб кетманг, ҳар куни янги нарсаларни кашф қилинг ва яқинларингизни тез-тез қучоқланг — бу соғлиқ учун табиий ва хавфсиз тарзда бахт гормонлари даражасини ошириш ва стрессни енгишнинг энг яхши усули. “Замин” янгиликларини “Youtube”да кузатиб боринг\nБугун, 18:44, Спорт\n16-04-2021, 21:43, Ҳаёт тарзи\n16-04-2021, 22:28, Дунё\nКеча, 00:23, Спорт\nКеча, 08:38, Дунё\nЯнгиликлар » Жамият » Стрессни енгишга ёрдам берувчи маҳсулотлар\nБугун, 21:33, Спорт\nБугун, 21:08, Спорт\nКорхонага қарашли “Tracker” атомашинаси хатланди\nБугун, 20:47, Жамият\n231,4 млн. сўм миқдоридаги қарз компанияга ундириб берилди\nБугун, 20:25, Жамият\nБугун, 20:00, Жамият\n"Пахтакор"нинг БАА жамоаларига қарши ўтказган учрашувлари статистикаси\nБугун, 19:03, Спорт\nБугун, 18:30, Маданият\nБугун, 17:30, Дунё\nБугун, 13:15, Жамият\nМисрда рельсдан чиқиб кетган поезд фожиага сабаб бўлди (видео)\nБугун, 00:01, Дунё\nАрипов ва Ортиқхўжаев Тошкентда карантин қоидалари ижросини текширди\nЎзбекистонда ўтган бир сутка ичида яна 302 кишида коронавирус тасдиқланди


"FIFA.uz"да Никита Рибкиннинг жамоаси / CHAMPIONAT.asia\n"FIFA.uz"да Никита Рибкиннинг жамоаси\nБир қанча янгиликлар қўшилган FIFA.UZда ҳозирга қадар 1100дан ортиқ жамоа тузилди.\nБу ўйинни мухлислардан ташқари футболчилар, журналистлар ва футбол жамоатчилиги орасида қизиқиш уйғотган. Жумладан, "Пахтакор" клуби дарвозабони Никита Рибкин 2014 йилги мавсум учун ўз жамоасини тузди.\nРибкиннинг жамоасида дарвозани Никитанинг ўзи қўриқлайди. У "Пахтакор"дан Кримецни ҳам ўз жамоасига олган. Таркибдан Хайрулла Каримов, Артур Геворкян, Карлес Кото, Иван Нагаев ва Олександр Пишур каби футболчилар ҳам ўрин олишган.


Ягона пенсия тўлови: янги қоидалар - Номадлар,Турклар,Қозоқ одатлари ва анъаналари,Қозоғистон табиати\n#Қозоғистон #пенсия жамғармаси #пенсия #Отбасы банк\nЯгона миллий пенсия жамғармасига сўнгги 2 ҳафта давомида жуда кўп мурожаатлар бўлди. Одамлар ўтган йиллар давомида қанча маблағ йиғилгани ва, энг муҳими, пенсиянинг қанчасини олиш мумкинлигини билишга уринмоқда. Ҳукумат идоралари ягона пенсия тўловлари қоидаларини тасдиқлади. Қозоғистонликлар эса оддий қоидаларга риоя этган ҳолда ўз маблағини нимага сарфлашни ўзлари ҳал қилади.\nЎз жамғармаси хусусида маълумот олишга муваффақ бўлганлар орасида Женис Ермуқанов ҳам бор. Жорий йилда унинг оиласи янги уйга кўчиб кирса ажаб эмас. Зарур миқдордан юқори бўлган пенсия маблағини Женис дастлабки бадалга қўшиш ва узоқ кутилган уйни сотиб олиш ниятида.\nЖЕНИС ЕРМУҚАНОВ, ЖУРНАЛИСТ:\n- Бу янги хонадон сотиб олишни орзу қилаётганлар учун жуда яхши имконият. Мендаги заруратдан ортиқча маблағ уй ипотекаси учун дастлабки тўловнинг ярмидан зиёдини ташкил этар экан. Шу тариқа мен мақсадимга – уй сотиб олишга яқинлашдим.\n“ЖССБ-24” иловаси орқали ҳисоб рақами очган қозоғистонликлар enpf-otbasy.kz портали орқали ўз жамғармасидан фойдаланиш тўғрисида ариза ёзиши мумкин. Бу майдонча шундай кўринишда. Портал устида сўнгги бир ой давомида «Отбаси банк» ва Ягона миллий пенсия жамғармаси мутахассислари меҳнат қилди. Шанбадан бошлаб бу хизмат ишга тушди. Банк вакиллари пенсия ҳисобига олинган уйни 5 йилгача сотиш тақиқланиши тўғрисида аҳоли орасида шов-шувга сабаб бўлган қоида ҳақида ҳам тушунча берди. Маълум бўлишича, бу талаб ҳаммага бирдай тааллуқли эмас.\nЛАЗЗАТ ИБРАГИМОВА, «ОТБАСИ БАНК» ҲЖ БОШҚАРУВИ РАИСИ:\n- Бу талаб фақат қоидалар қабул қилинганидан сўнг олинган ипотека қарзларига оид. Нега? Бундан кўзланган асосий мақсад – кўчмас мулк нархи ҳаддан зиёд кўтарилиб кетмаслиги. Акс ҳолда, кимлардир ягона пенсия тўлови ёрдамида уй сотиб олади, бир ойдан кейин уни муддатидан олдин ёпади ва орадан 2 кун ўтгач, анча юқори баҳода сотувга қўяди. Чунки ягона пенсия тўловини янгидан олганлар томонидан талаб катта бўлади.\nБундан ташқари, ягона пенсия тўловини қайта ишлатиш имкони чекланмаган. Эслатамиз, шу кунгача қозоғистонликлар ўз пенсия жамғармасини олиш учун Отбаси Банкда 60 мингдан зиёд махсус ҳисоб очиб улгурди. Ташкилотчилар берган маълумотга кўра, махсус ҳисобни юртдошларимиз бошқа молия ташкилотлари – иккинчи даражали банкларда ҳам очиши мумкин. Ҳозирча Халқ Банки шу ҳақда расмий баёнот берди.\n- Бундай иш тутиш фуқаролар учун танлаш имкониятини яратади. Яъни ўз ипотекангиз бор бўлган банк ёки Отбаси банк орқали ишлай оласиз. Муҳими – мижозларга қулайлик яратиш, биз буни қўллаймиз.\nЛекин даволаниш учун олинадиган маблағ оператори битта – Отбаси Банк. Пулни олиш ва фойдаланиш тартиби ҳали тасдиқланганича йўқ. Лаззат Ибрагимова айтишича, механизм ишига яқин кунларда изоҳ берилади.\nЭксперт: Лотин ёзувига ўтиш – глобаллашув сари қадам


Ижодий эркинликнинг тотли мевалари | Улуғбек Ҳамдам расмий саҳифаси\nИжодий эркинликнинг тотли мевалари\nРаҳимжон Раҳмат ва Улуғбек Ҳамдам\nРаҳимжон Раҳмат: Улуғбек! Сиз яқинда мамлакатимиздаги энг мўътабар адабий нашр — «Шарқ юлдузи» журналига Бош муҳаррир бўлдингиз. Ўзингизга ҳам маълумки, кейинги пайтда бу журналнинг адабий ҳаётимиздаги ўрни пасайгандек эди. Ўз вақтида миллий бадиий тафакурнинг шаклланишида алоҳида ўрин тутган журнални жонлантириш учун қандай зарурий тадбирлар қиляпсиз. Унинг мазмун-мундарижаси ва шакл-шамойилида жиддий ўзгаришлар бўладими?\nУлуғбек ҲАМДАМ: «Шарқ юлдузи» журнали халқимиз маънавий ҳаётида ҳамиша алоҳида мавқега эга бўлиб келган. Шуни ёдда тутган ҳолда отахон журналимизнинг эндиги сифат даражасини ўйлашимиз шарт. Бунга нафақат таҳририятда ишлаётган ходимлар, балки юртимизнинг ор-номусли ва албатта истеъдодли шоир, ёзувчи, олим, санъаткорлари, бир сўз билан айтганда, барча Зиёлилари масъулдир, деб биламан. Мен журналда «оламшумул ўзгаришлар, инқилоблар ясаймиз», дея чиранишдан тилимни тияман. Комил ишонч билан айта оладиганим ягона гап шуки, журналнинг энг яхши анъаналарини давом эттирган ҳолда замона талабларига жавоб бера оладиган, рақобатбардош нашр ҳолига келтириш учун жамоамиз билан сидқидилдан меҳнат қиламиз. Ва албатта, сара асарларни қидириб топиш пайида бўламиз.\nРаҳимжон Раҳмат: Улуғбек! Сиз бир неча роман ёздингиз, шеърий ҳамда адабий-танқидий китоблар муаллифисиз. Матбуотда романларингизнинг тили тўғрисида эътирозлар билдирилди. Бу борада нима деган бўлардингиз.\nУлуғбек ҲАМДАМ:. Танқидларда жўяли тузатишлар албатта, бор. Шукрки, буни қабул қилмаслик даражасида ожиз эмасман. Айни дамда романнинг табиати, ёзувчининг индивидуал услуби, сўз қўллашдаги ўзига хосликлари билан боғлиқ куракда турмайдиган ёзғиришлар, йўқ жойдан нуқсон қидиришга ружу қўйишлар ҳам мавжудлигини ҳам дангал айтиш керакки, бу тутимнинг соғлом танқидга мутлақо алоқаси йўқ. Романларимнинг тили хусусида бир ёзишди, икки ёзишди, хўп дедик. Лекин мазкур жараённинг урфга айланиб бораётгани кишини муаллифларнинг ниятлари тўғрисида ўйлашга ундайди. Ажаб, мақолада акс этган қарашлар остидаги ниятнинг ранг-рўйи бир тош наридан ўзини ошкор қилиб туришидан айримлар бехабар юришса керак…\nҲар бир ёзувчининг ўз услуби борлигини яхши биласиз. Ҳозир иккаламиз суҳбатимизга бир муддат ора бериб, ташқарига чиқсагу бирон воқеанинг гувоҳи бўлиб қайтсак, кейин кўргану туйганларимизни қоғозга туширсак, бир хил нарса бўладими? Йўқ, албатта. Воқеани тасвирлаш учун танлаган сўзларимиз ҳам, ифода услубимиз ҳам фарқли чиқади. (Қайси ракурсдан туриб қаралгани ва қандай ижодий мақсад кўзлангани бутунлай бошқа мавзу!) Чунки сиз бошқа одам — бошқа оламсиз, мен ҳам бошқа. Бас, шундай экан, романларимнинг тили бу — менинг дунёкўриш ва уни қабул қилиш табиатим билан боғлиқ ҳодиса. Мен ўзим кўрган-кечирганларимни айни ўша тил билан ифода қилмасам, тўлиб кетган кўнглим бўшамайди, мен танлаган сўзлар ва мен қурган гап конструктсияларида менинг характерим мужассам. Бинобарин, ҳар бир ёзувчининг ҳикоя қилиб бериш оҳанги, гап қуриш услуби ўзига хос бўлса, деб орзу қиламан. Ҳар томонлама тарошланган, жилвирланган, инкубатордан чиққан жўжалардек бир хилдаги услублар билан адабиётнинг ранг-баранглигига эришиб бўлмайди. Лекин бу билан менинг асарларимнинг тили камчиликлардан бутунлай холи, демоқчи эмасман, асло. Айтмоқчи бўлган нарсам шуки, «танқидчилар» даъво қилаётгандек ҳам эмас. Мутлақо! Уларга икки-уч ўринларда ҳақ берганим ҳолда қолган айбловлари билан баҳслашиш мумкин, демоқчиман. Нафсиламрини сўрасангиз, бундай бачки масалаларда муноқаша қилишга умримни сарфлашдан кўра яна битта роман ёзиб, унинг титроқларида тўлғониш менга ёқимлироқ ва азизроқ туюлади. (Шунингдек, масала жиддийлашса, мунозарага аралашишдан бош тортилмайди). Чунки ҳазор шукрки, айтадиган муҳимроқ гапим бор, юрагим ҳам ёнишдан тўхтаган эмас!\nРаҳимжон Раҳмат: Улуғбек! Анча йиллардан буён ўзбек адабиётчи олимлар ва ижодкорлар орасида Европа модернизм адабиёти ҳақида кўп фикрлар айтиляпти. Ҳатто илмий иш қилаётган олимлар ҳам Ўзбек модерн адабиёти деган сўзни ишлатишяпти. Абсурд қаҳрамон деган гаплар ҳам кўпайган. Айрим олимларимиз мақола ёки илмий иш ёзса, аввал Европа модернизм адабиёти ҳақида гапириб, кейин ўзбек модерн адабиёти деган жумлани ишлатишади. Пайдо бўлаётган бадиий асарлардан модернизм унсурларини, абсурд қаҳрамонни излашади. Ҳатто Европа модернизми тўғрисида жиддийроқ мақола ўқимаган, абсурд қаҳрамон нима эканлигини билмайдиган айрим олимлар ҳам янги замон Европа адабиёти тўғрисида мақола ёзмоқчи бўлишади. Ва улар, ўзлари сезмаган ҳолда, янги пайдо бўлаётган ўзбек адабиёти намуналарини Европа модерн адабиётининг оқовасига айлантириб қўйишади. Айтмоқчиманки, айримлар насримизда пайдо бўлаётган анчайин жиддий янгиликларни кимларгадир тақлид деб баҳолашяпти. Гоҳо «фалончи ўзбекнинг Кортасари, пистончи ўзбекнинг Борхеси» деган гаплар қулоққа чалиниб қолади. Бу гапнинг тагида янгиланаётган миллий наримизни камситадиган нозик маъно бор.\nШуни унутмаслик керакки, бизда адабиёт ижтимоий-сиёсий ўзгаришлар билан боғлиқ равишда ривожланади ёхуд турланади. Масалан, Чўлпон, Фитрат, Қодирийлар Жадид адабиёти вакилларидир. Уларни шу атама билан атасак маъқул бўлади. Жадид адабиётини ҳаракатга келтирган куч эса, биринчи навбатта, жамиятда юзага келган сиёсий-ижтимоий ғоядир. Абдулла Орипов ва Эркин Вохидов каби улкан шоирларнинг пайдо бўлиши ҳам ўзбек миллатининг ўз-ўзини англаш туйғуси билан боғлиқдир. Коммунистлар давлатининг парчаланиши ва мамлакатимизнинг озодликка эришиши билан бадиий адабиётда жиддий ўзгариш содир бўлди. Диққат қилинг: кўп йиллик адабиётимиздаги янгиланишлар ижтимоий-сиёсий ҳаётдаги янги тушунчалар билан чамбарчас боғлиқ. Модернизм эса бевосита илм, фалсафа ва жамият кишилари кайфиятидан ўсиб чиққан. Албатта, бизлар ҳам бутун дунё илмини ўрганишимиз, ўрганганларимиз асосида миллий бадиий тафакурда янгиланишлар қилишимиз лозим ва даркор. Лекин мавжуд адабиётимизни модернизм деган улкан ҳодиса остига бостириб димиқтириб қўйиш ярамайди, деб ўйлайман мен. Унутмайлик: модернизм реал тарихий заминда ва конкрет ҳодисалар тасирида юзага келяпти.\nМодернистлар вақт, макон, табиат тасвири, қаҳрамон портрети, сюжет чизиғи ва бошқа анъанавий романга хос унсурлардан чекиниб, кичик бир детал билан кифояланган кўйи шу детални универсал маъно ташийдиган рамзга айлантиришган. Илк бор Фрейд кашф қилган: ижод — худди туш каби ботиний онг ( бессознателност) га сафардир. Ботиний онг эса рамзлар воситасида ўз мавжудлигини намоён қилади. Машҳур Кафка ўз романларидан бири ҳақда гапириб, «сон одной ночи», «бир кеча кўрган тушим» деб атаганди. Реал онгга хос мантиқий, жўяли фикрлаш орқали ботиний шуурдаги маъно-мазмунни англатиб бўлмайди. Шунинг учун модернист ижодкорлар сўз тузилишини ҳам ўзгартириб юборишган. Модернистлар илк бор ўзини ҳар жиҳатдан ночор ва нотовон ҳис қиладиган, гўё ёвузлик қуршовида қолган «кичкина» одамни асар қаҳрамони қилиб танлашган. Айтмоқчиманки, ўзбек адабиётидан модернистик йўналишларни излаётганлар бу адабий оқим ҳақида ҳаққоний ва етарли маълумотга эга бўлишлари лозим. Албатта, ижодкорларимиз модернизм адабиёти намуналари ва уларнинг ижодий услубидан яхши хабардор. Яна айтаманки, Европа модернизмининг вужудга келишига муайян ижтимоий-маънавий ва илмий муҳит сабаб бўлган.\nУлуғбек ҲАМДАМ: Мўътадил иқлим, уйғун муҳит бўлмаса, кўчириб келтирганингиз билан кўчат томир отмайди. Шу маънода бугунги ўзбек адабиётидаги янги изланишларни ўтган асрнинг биринчи ярмида Европада туғилган модернистик оқимнинг ғариб тақлиди дейиш анчайин хом гап. Бир-бирига монанд ижтимоий-тарихий даврлар ўхшаш кайфиятли адабиётларни вужудга келтиради. Эътибор қилинг: дунё фолклорида қанчадан қанча бир-бирига менгзайдиган қахрамонлар мавжуд. Нима, уларнинг бари биттасидан кўчирганми? Йўқ-да. Ижодий таъсирланиш албатта бўлади, лекин бу ўриндаги энг муҳим фактор ўша миллатлар тарихидаги сиёсий-ижтимоий-маданий ва психологик муҳит ўхшашлигидир. Ўхшаш муҳитлар ўхшаш адабий қахрамонлару уларнинг бир-бирига монанд кайфиятларини дунёга келтиради. Демак, Европанинг модернистик адабиёти бу Европаникидир ва бу адабиёт ўз даврида ўз вазифасини ўтаб, асосан ўша ерда қолди. Биздаги модерннома адабиёт кайфиятига Европа модерн адабиётининг оз-моз ижодий таъсири (кўпроқ шаклий) бўлса бордир, лекин у моҳият-еътибори билан ўз юртимиздаги ижтимоий-психологик ўзгаришлар заминида туғилди.\nМодернизмнинг пайдо бўлишидаги омиллар ҳозир кўпчиликка маълум. Мен бошқа нарсага эътиборингизни жалб этмоқчиман: ижодкор вақти-вақти билан бошқача ёзишга эҳтиёж сезиб туради. У мавжуд ҳақиқатни ҳар доим бир хил услуб ва оҳангда акс эттиришдан зерикади. Бунинг учун кескин ижтимоий-тарихий сабабларнинг содир бўлиши жудаям шарт эмас. Демоқчиманки, ҳаёт энг «туссиз» даврларда ҳам шунчалар рангоранг ва ақл бовар қилмас мўъжизаларга тўлаки, ижодкор услубининг турланиб туришига ҳамиша имкон қолаверади.\nАслида, бундан-да муҳим гапим шуки, ҳамма измлар, аввало, реализм туфайли, унинг қаршисида мавжуддир. Реализм бу шоҳкўча бўлса, романтизм, натурализм, модернизм ва постмодернизм каби ўнлаб бошқа измлар шу она кўчадан бошланувчи, унинг ён-верида узанибгина мавжуд бўлиши мумкин бўлган ёндош кўчалардир. Пировард натижада улар яна шу бош кўчага келиб туташади. Шундагина улар маъно касб этади. Уларнинг қиммати, аҳамияти фақат шоҳкўчанинг борлиги важидандир. Чунки ижодкор фантазияси ҳар қанча учқур бўлмасин, у ўзини не чоғли модерн ҳисоблаб, шу руҳдаги асарлар битишга чоғланмасин, барибир, ёзганлари алал-оқибатда ўқувчи ботинидаги реаллик туйғуси билан ўлчанади. Аввало, унинг ўзи ана ўша реаллик туйғуси билан иш кўради, тафаккур юритади, қоғоз қоралайди. Бас, шундай экан, реализм дарахт бўлса, қолган барча измлар (ҳозиргача мавжуд ва ҳатто келажакда ниш урадигани — барча-барчаси) унинг кўпдан кўп шохларидир. Ёки реализм шундай заминки, унинг бағрида ҳар-хил дарахтлар мисол кўпдан-кўп ИЗМлар вояга етиб туради.\nБиздаги янги (модерннамо) адабиётнинг миллий заминда илдиз отганлиги ҳақ гап. Ҳа, бу адабиёт Европа модерн адабиётидан кўчирилган нусха ёки унга тақлид эмас. У бизнинг анъанавий йўлимиздан бошқачароқ шакл ва мазмунга эга ўз адабиётимиздир. Шу маънода уни модерн адабиёти дейишимиз ҳам бироз баҳсталаб. Бу ном ғоят шартли. Топа олсак, миллий адабиётимизда қарийб сўнгги йигирма йил мобайнида бўй кўрсатиб, бугунга келиб эса қаддини тиклаб олган ушбу адабий йўналишга бошқа илмий-асосли ном беришимиз керак.\nХХ аср муқаддимасидан ибтидо олган адабиётимизни «Янги ўзбек адабиёти» деб номлаганмиз. Ўшанда ҳам наср, ҳам назмда тубдан ўзгаришлар юз берган, илк драматик асарлар вужудга келган ва бу чинакамига янги ҳодиса, янги адабиёт бўлган эди. Адабий шакллар асосан ташқаридан — ўзга адабиётлардан қабул қилиниб олингани ҳам ҳақиқат: роман, драма ва янгича шеър шаклларини эсланг. Аср адоғидаги янгиланиш эса бир қадар бошқача табиатга эга. Бунда шакл ва моҳиятнинг ўзи ичкаридан ёриб чиқди. Демак, ташқаридаги адабиётга тақлиднинг ҳиссаси ўта салмоқли бўлмаган. Чунки ижодкорнинг дунёни бадиий-естетик жиҳатдан қабул қилиши ва акс эттиришида илдизли ўзгаришлар юз берди-да. Назаримда ушбу ҳодиса Янги ўзбек адабиёти эмас, ўша адабиётнинг иккинчи тўлқини деган номга муносиброқ.\nРаҳимжон Раҳмат: Шуни афсус билан қайд этиш лозимки, ёзувчиларимиз орасида ҳозирги замон илми, фалсафаси, психология фанидаги янгиликларга кўпам эътибор бермайдиганлари ҳам етарлича топилади. Ахир биргина Фрейднинг асарлари ғарб кишисининг реализм ҳақидаги тушунчаларини тубдан ўзгартириб, адабиёт ва санъатда турли оқимлар вужудга келишига сабаб бўлди. Мен, исмини айтмайман, ўзим тенги бир неча ёзувчининг ижодини жиддият билан кузатиб бораяпман. Динлар, дунё халқлари тарихи, илмдаги энг сўнги янгиликлардан бохабарлиги кўриниб турган бу ёзувчиларимиз чиндан ҳам миллий насримизда салмоқли ўзгаришлар ясаяпти. Аслида ўзбек насрида жиддий ўзгариш содир бўлиб улгурган, фақат ҳозирча танқидчиларимиз бу ўзгаришни тўла идрок этиб, пайқаб улгуришгани йўқ.\nМенинг назаримда, Улуғбек, ёзувчи икки хил ҳолатда яхши асар ёза олади: саёҳат ва илм ўрганиш. Масалан, ҳаммамиз севиб ўқийдиган Хемингуейнинг ҳаёти фақат саёҳатларда ўтган, уруш нима эканлигини англаш учун эса уч марта урушга борган. Илм воситасида улкан ёзувчига айланган Борхес эса асосий вақтини кутубхонада ўтказган. Охирги йилларда асарлари дунёда машҳур бўлган Коело ҳам анчайин сирли илмлар билан шуғулланганлиги маълум.\nЖорж Оруеллни олайлик. Жуда кўп ўзбек адиблари шу ёзувчининг асарларини ўқиб кўришмаган ҳали. Оруелл сиёсатни бадиий асарга айлантирган. Бунинг учун эса бутун умр сиёсий ҳодисалар тўғрисида мақола ёзадиган журналист бўлиб ишлаган.\nСизнинг » Мувозанат» романингиз, мен бундан яқиндан хабардорман, атрофингизда содир бўлган ва бевосита шахсий ҳаётингизга дахлдор шиддатли ҳодисалар натижасида ёзилган. Яъни, асарингизга асос бўлган ҳаётий материални аввал яшаб ўтиб, кейин уни роман шаклида қоғозга туширгансиз.\nНазар Эшонқул ва Исажон Султон ривоятлар, асотирлар, илм-фандаги янгиликлар, дунёнинг турли бурчакларида содир бўлган турли даврлардаги тарихий ҳодисалар воситасида инсон қалби, қисматини бадиий талқин қилиб ҳикоялар ёзишяпти. Улар, айтиш мумкинки, анъанавий роман учун арзимас детал бўладиган оддий унсур-образни дунёни англаш воситасига, универсал маънога эга бўлган рамзга айлантира олишади. Анъанавий насримизда деҳқон ҳақида ёзилган асарда бу касб эгасининг ҳаёти, дунёқараши, дард-изтироби акс этади. Дейлик, деҳқон образи тунёнинг тузилиши ҳақида универсал маъно ташийдиган рамзга айланмайди. Янгича асарларда эса, деҳқоннинг ҳаёти мақсад эмас, бир восита сифатида танланади, бу восита орқали одам ва олам ҳақидаги ўзининг диний-фалсафий хулосаларини баён қилади. Демак, деҳқон ҳақида асар ёзишдан мақсад — деҳқон эмас, янгича прозанинг муҳим жиҳати шу — мавзу ва қаҳрамон восита бўлиб хизмат қилади.\nАйтмоқчиманки, қўлига қалам тутган ижодкор ўзи яхши билган ҳаётий материални ўзига маъқул услубда қоғозга тушираверсин. Ўзбек ўқувчиси учун турли йўналишларда ёзилган жуда кўп, росаям кўп асарлар керак.\nУлуғбек ҲАМДАМ: Ҳамма гап ана ўша ҳаётий материалнинг борлигида, ёзувчи ўта муҳим гапининг чипқон даражасида пишиб етилишидадир. Бизнинг авлод ўтган асрнинг 80-йилларида бошланган улкан, оламшумул ўзгаришларнинг қайноқ бағридан ўтди. Энди бунга эътибор беринг: ана ўша воқеалар ижодкорнинг ичидан ҳам ўтдими, ҳамма гап шу ерда. Юрган дарё, дейди халқимиз. Ижодкорнинг юраги тўлиб-тошиб оққувчи дарёга айланмагунча ундан ўқувчи бахра топмайди. Бошқа томондан, таъкидлаганингиздек, тамаддун тараққиёти силсиласида жиддий янгиланишлар ясаган илмий кашфиётлардан бохабарлик бугунги ижодкор учун фарз даражасида бўлмоғи керак. Чунки ёзувчи ё шоир ҳар қанча истеъдодли бўлмасин, ўз кучини ана ўшандай ихтиролар билан чархлаб турмаса, илдизига сув етиб бормайдиган дарахтдек секин-аста қовжирай бошлайди. Тахминан қирқ ёшларгача ёзганлари кўзларга суртиб ўқиладиган, кейинги қораламаларининг қиймати ҳамин қадар бўлган ижодкорларимиз озми?.. Нега? Чунки аввало, улардаги заҳира соб бўлган. Яна бир муҳим жиҳат шуки, ижодкор ўз юрагининг поклигига аҳамият бермоғи, бинобарин, ўз қалбининг бир умрлик садоқатли қўриқчисига айланмоғи шарт. Қорайиб кетган юрак билан нафақат зўр, балки миёна асар ёзиш ҳам мушкул. Ёзиш санъатинининг кўпдан кўп сиру асрори тагига етган, тизган сатрларида наинки стилистик, балки биронта орфографик хато учрамайдиган ижодкорларимиз бор. Санъатларига тасанно деймиз, лекин не ёзиқки, уларнинг аксариятида мазмун тўпиққа ҳам чиқмайди, асардан вулқондек отилиб чиқиб, ўқувчи юрагига тўғри бориб уриладиган бадиий зарб йўқ, худди қишда туманлар аро хира кўриниб турган қуёшдек тафтсиз, нурсиз. Улар барпо этаётган адабиёт танқидчи А. Отабоев таъбири билан айтганда, масхарабоз минган ёғоч отга ўхшайди. Демак, бундай «восита» билан бир мунча вақт тамоша кўрсатиб, одамлар эътиборини тортиш мумкин, холос, лекин у билан бирон манзил кўзланиб сафарга чиқилмайди. Лекин шукрки, кўнгилга умид бахш этгувчи носирларимиз бор: сиз қайд этган номлар қаторида С. Ўнар, Н. Жалолиддин, Л. Бўрихон, З. Қуролбой кабилар жиддий асарлар яратиш йўлида уринаётгандек туюлади. Ўз АС саҳифаларида берилган Э.Аъзамнинг «Ступка» ва Х. Дўстмуҳаммаднинг «Қичқириқ» номли ҳикоялари адабий жамоатчиликда ижобий резонанс уйғотди. Ўтган йили «Тафаккур» журналида Н.Муҳаммад Рауфхоннинг «Чилла», «Шарқ юлдузи»нинг №1 сонида «Eтакдаги уй» номли рамзий ҳикоялари чоп этилди. «Баҳоуддиннинг ити», «Қултой» (Н. Эшонқул) зўр ҳикоялар. Камнома ва камсуқум Н. Боқийдан ҳам катта бадиий кашфиётлар умид қилсак арзийди. «Суратдаги аёл» ҳикояси билан янгича ёзиш мумкин эканлигини исбот қилган Ш. Ҳамрони эса яна қалам тебратишга ундаймиз. Хуллас, назар солсак, насримиз уфқлари ёриша бошлаган. Бошқача бўлиши мумкин ҳам эмас-да. Чунки биз кейинги 20-25 йил мобайнида чиндан-да жаҳоншумул ижтимоий-тарихий эврилишларни бошдан кечирдик, энди уни бадиий идрок қилиш, англаш ва ҳис қилиш даврига кириб келдик. Рўёбга чиққан ишлар бу ҳали хамир учидан патирдек гап. Асосийлари олдинда. Ҳар ҳолда менга шундай туюлмоқда.\nРаҳимжон Раҳмат: Улуғбек! Бизнинг ёзувчиларимиз ўз меҳнатларини рўёбга чиқаришни яхши ўрганиб олишгани йўқ. Бизлар бу масалада ҳалиям Муқимийнинг издошимиз. Айтмоқчиманки, ижодорларимизнинг асарлари бутун дунёга милёнлаб тиражда тарқалмаяпти. Оғизга тушган » Алхимик» асарини бир неча марта ўқиб чиқдим ва бу асар бутун дунёда нима учун бу қадар шовқин солиниб ўқилганини унчалик тушунмадим. Ҳозирги кунда ёзувчиларимиз «Алхимик»дан кўра яхшироқ асарлар ёзишяпти. Лекин уларнинг ёзганларини ўз дўстлари, танишлари ва илмий жамоатчилик даврасидан чиқолмаяпти. Мен ҳам орзу қилардим: ўзбек ёзувчиларининг асарлари бутун дунёда беш милёнлаб нусхада тарқалса. Бу нарсани амалга ошириш учун реклама ва бизнес деган тушунчаларни билиб олиш керакми, дейман-да. Шунингдек, бутун дунё билан адабий алоқани кучайтириш лозим, деб ўйлайман. Инглиз адиби ёзган оддий дедиктив асар 10 милён нусхада бутун оламга тарқалади. Хўш, нима учун бизнинг ёзувчиларнинг асарлари Тўйтепадан нарига ўтолмайди?\nУлуғбек ҲАМДАМ: Ҳаққи рост. Назаримда ХХ аср ўзбек шеърияти ўзининг сифат даржасига кўра жаҳоннинг исталган илғор шеърияти билан ёнма-ён тура олади. Насримизда ҳам бармоқ билан санарли бўлса-да шундай асарлар бор. Аммо чиндан ҳам ўзбек ижодкорлари асарларининг хориждаги мутолааси кўнгилдагидек эмас. Хўш, яхши ўқилиши учун нималар қилиш лозим? Аввало, юртимизни иқтисодий ва маънавий жиҳатдан ҳавас қиларлик поғоналарга етиши учун ҳамма-ҳамма бор имконини сарф этмоғи жоиз. Жумладан, ижодкорлар ҳам. Нега? Чунки шу мамлакатга бўлган хориждаги ҳурмат, эътибор алал-оқибатда унинг адабиётига қизиқишга ҳам олиб келади. Иккиламчи, таржимон масаласи. Ўзбек ва чет тилининг бутун бадиий товланишлари билан баробар биладиган мутаржимлар авлодини тарбиялаш лозим. Улар яна ижодкор бўлишлари шарт. Чунки асар бадииятини нозик ва теран ҳис қилмасдан унинг аслиятдаги тароватини бериш амримаҳол. (Чўлпон, У. Носирларнинг Пушкин ва Лермонтовдан қилган таржималарини эсланг!) Учинчидан, сара асарларни танлаб таржима қилиш, чиройли ва сифатли ҳолда нашр этиб, тарқалиши учун чора-тадбирлар олмоқ даркор. Тўртинчидан, таржима моддий-маънавий жиҳатдан қўллаб-қувватланмоғи зарур. Жамиятда шундай тизимнинг мавжудлиги ва доимо ишлаб туриши жудаям-жудаям асқотади. Албатта, мазкур муаммонинг бешинчи, олтинчи, еттинчи ечим тахминлари ҳам бор, лекин бир четдан бошланса, у ёғи юришиб кетади.\nРаҳимжон Раҳмат: Ҳозирги яратилаётган бадиий асарлардаги муҳим жиҳат шуки, улар бир-бирига озгина бўлса ҳам ўхшамайди. Бу нарса кўнгилда умид уйғотади. Дейлик, Қодирийдан бошланган миллий ўзбек прозасида муайян ижтимоий-сиёсий муҳит сабаб то 90-йилларгача ифода услуби ва мавзуда жиддий янгилик деярли кузатилмади ҳисоб. 90-йиллардан кейин эса бири иккиинчисиникига ўхшамаган услубга эга бўлган ёзувчилар кўзга кўрина бошлади. Бу жараённинг тезлашиши ижодий эркинлик билан боғлиқ бўлса керак.\nУлуғбек ҲАМДАМ: Кўникиб қолиб аҳамиятини бир қадар унутгандек бўлаяпмиз, аслида ижодий эркинлик — ижодкор учун ҳаёт-мамот масаласи. Бугун яхши ёзолмаётган ёки умуман ёзмаётган ёзувчи, шоир ва драматург бўлса, аввало ўзидан ўпкаласин. Чунки унинг боши устида ҳеч ким «манавиндай ёз, анавиндай ёзма» деб, мафкуравий қамчи ўйнатиб тургани йўқ. Мавзу танлаш ва уни ёритишда ҳозир ёзувчи эмин-еркин. Чинакам ижод учун шу эркинлик қаршисида қолган барча важ-корсонлар баҳонадан бошқа нарса эмас. Чунки ижодий эркин бўлмагани туфайли ҳам вақтида Қодирий, Чўлпон, Ғ. Ғулом, Ойбек, Ҳ. Олимжон, Миртемир, Шайхзода каби улкан ижодкорлар ўзларини тўлиқ намоён қилолмадилар. Биргина Ойбекнинг ижодий потентсиалига эътибор қилинг, унинг энг юксак адабий чўққиларни забт этгулик кучу қудрати мафкуравий тушовлар боис юзага чиқмай, соқов тилнинг ортида — ботинда қолди, шундай кетди ҳам. Бугун биз ана шундай аччиқ сабоқларни ёдда тутмоғимиз ва имконимиздаги мавжуд ижодий эркинликдан максимал даражада истифода этмоғимиз даркор. Сиз айтаётган услубий ранг-баранглик шак-шубҳасиз ижодий эркинлик деб аталган неъматнинг дастлабки ширин меваларидир. Адабий боғимизнинг кенг ва ундаги мевали дарахтларнинг хилма-хил бўлиши келажакда миллатимизнинг энг ботиндаги ижодий қувватларини ҳам ҳаракатга келтириб юборишига ишонаман.\n2010 йил, март\n← РАНГЛАРНИ ТЕБРАТАЁТГАН ШОИРА\tДилмурод Қуронов. «Адабий жараёнда «Мом синдроми» →


«Auditreyting» МЧЖ бир неча йилдан буён аудит хизматлари бозори иштирокчилари томонидан тақдим этилган маълумотлар асосида мамлакатимиз аудиторлик ташкилотлари фаолиятини таҳлил этиб келади. Президентимизнинг «2011– 2015 йилларда республика молия-банк тизимини янада ислоҳ қилиш ва барқарорлигини ошириш ҳамда юқори халқаро рейтинг кўрсаткичларига эришишнинг устувор йўналишлари тўғрисида»ги Қарорида (26.11.2010 йилдаги ПҚ-1438-сон) бундай ўрганишнинг ижтимоий аҳамияти алоҳида таъкидланади. Мазкур иш корхона раҳбарларига хизматидан фойдаланишни мўлжаллаётган аудиторлик ташкилотини танлаб олишларига ёрдам беради.\nБошқа мамлакатлар рейтинг агентликларининг тажрибаси аудиторлик ташкилотлари фаолиятини баҳолашнинг хилма-хил усулларини намойиш этмоқда. Чунончи, Россиянинг «Эксперт» рейтинг агентлиги тармоқ бўлинмаларидаги аудит ва консалтингдан олинган даромадлар тўғрисидаги маълумотлар асосида 3 та рэнкинг тузиб борадилар. Йирик аудиторлик-консалтинг гуруҳлари аудиторлик фирмаларини; аффилланган аудиторлик ва консалтинг фирмалари гуруҳларини, шу жумладан шаклланиб бўлган ёки ягона бренд остида фаолият юритиб келаётган ҳамкор аудиторлик компаниялари (мезон кўрсаткичи аудит ва консалтингдан келадиган тушум) ўз ичига олади. Йирик консалтинг гуруҳлари (консалтинг) рўйхатида аудиторлик фирмалари; ҳар қандай шаклдаги (шу жумладан ҳамкорлик тармоғи билан боғланган) аудиторлик-консалтинг гуруҳлари; консалтинг компаниялари ҳамда консалтинг хизматлари кўрсатувчи ахборот технологиялари компаниялари ва гуруҳлари; юридик фирмалар (мезон кўрсаткичи консалтинг хизматлари кўрсатишдан келадиган тушум) бор. Ҳисоб юритиш билан боғлиқ вазифалар аутсорсинги соҳасидаги йирик компаниялар ҳисоб олиб бориш вазифалари аутсорсинги хизматларини кўрсатувчи фирмалардан, шунингдек мижоз ҳисоб юритишини мунтазам равишда таъминловчи аудиторлик ва консалтинг фирмаларидан (мезон кўрсаткичи ҳисоб юритиш аутсорсингидан келадиган тушум) иборат.\nАудиторлик хизматлари бозори глобал даражада ҳам таҳлил этилади. Буюк Британияда чоп этиладиган Бухгалтерларнинг халқаро бюллетени (International Accounting Bulletin – IAB) ҳар йили профессионал тармоқлар ва уюшмалар ўртасида сўров ўтказади. Трансмиллий даражада кенг кўламда профессионал хизматлар таклиф этаётган кўпгина профессионал фирмалар ва тармоқлардан ташкил топган аудит бозорида «катта тўртлик» фирмалари устунлик қилиб келмоқда. Уларга PricewaterhouseCoopers (PwC), DeloitteTouchе'Tohmatsu, Ernst&Young ва KPMG киради. Бу компаниялар Ўзбекистонда ҳам ўзларини намоён этмоқда. «Ўрта бўғин» деб юритиладиган гуруҳ таркибига 20 га яқин халқаро аудиторлик тармоқлари киради. Улар орасида Grant Thornton International (Grant Thornton LLC), BDO Seidman ва Baker Tilly International (Baker Tilly Uzbekistan), Kreston International (Dok-Audit LLC), PKF International (PKF Mak Alyans), HLB International (HLB Tashkent LLC), UHY International (UHY Tashkent), Russel Bedford International (Marikon Audit LLC) ва бошқалар мамлакатимизда ўз ваколатхонасига эга.\nАудиторлик ташкилотларининг халқаро тармоққа киришини мамлакатимиз рейтинги қўшимча тарзда баҳолайди. Бу эса аудиторлик ташкилотларини халқаро даражага кўтарилишга ундайди ва рағбатлантиради. Баъзи аудиторлик ташкилотлари номини ўзгартириб, тармоқ аъзосига айланадилар. Бошқалари эса, ўз номини сақлаб қолади. Аммо улар ҳам, булар ҳам «бош» ташкилот томонидан берилган ишни бажариш сифати жиҳатидан, стандартларга риоя этаётганлиги борасида халқаро компаниялар томонидан муттасил назорат қилиб борилади. Қисқаси, халқаро бозорнинг умумий ҳажмида Ўзбекистон аудиторларининг ҳам ўз улуши бор.\nБухгалтерларнинг халқаро бюллетени тадқиқотлари халқаро аудит индустриясида «ўрта бўғин» роли ошиб бораётганлигидан далолат беради. Кейинги йилларда улар жаҳон миқёсидаги тушумнинг умумий ҳажмида ва мижозларни қамраб олишда ўз улуши салмоғини кўпайтирди. Катта ва хусусий компаниялар аудитларининг, одатда, каттагина қисми «катта тўртлик» улушига тўғри келади. Лекин кейинги йилларда бу тамойил ўзининг бухгалтерлик ва аудиторлик хизмати кўламини кенгайтирган «ўрта бўғин» профессионал фирмалари фойдасига ўзгариб бормоқда. Натижада, ҳисоб юритиш ва аудитнинг халқаро бозорида рақобат кучаймоқда. «Катта тўртлик» компаниялари шунинг тақозоси билан ўз эътиборларини аудиторлик хизматларига нисбатан маслаҳат йўсинидаги хизматларга кўпроқ қаратмоқдалар. Бу жабҳада уларнинг тушуми ҳажми бетўхтов ўсиб бормоқда. Ҳолбуки, бухгалтерлик ва аудиторлик хизматлари секторида бу кўрсаткич пасайиб бормоқда.\nЎзбекистонда ҳам «ўрта бўғин» профессионал фирмалари тушуми ва ролининг ўсиб бориш тамойили кўзга ташланмоқда. Уларнинг мамлакатимиздаги ваколатхоналари қимматли тажрибага, ишончли ахборот технологияларига ва, энг муҳими, халқаро сертификати бор малакали мутахассисларга эга.\n«Ўрта бўғин» ва «катта тўртлик» халқаро тармоғига кирувчи фирмалар мамлакатимиз рейтингида алоҳида-алоҳида баҳоланса-да, уларнинг кўрсаткичларини умумқабул қилинган баҳолар билан қиёслаш мумкин. Уларнинг аксарияти кўп йиллар мобайнида Ўзбекистонда фаолият олиб бораётган барча хўжалик юритувчи субъектлар аудитини ўтказиш ҳуқуқига эга бўлган, барқарор равишда яхши профессионал ва молиявий натижалар кўрсатаётган компаниялар рейтингининг юқори қаторларини эгаллаб келмоқда.\nКенгаши раиси, и.ф.д.\nПрочитано: 2201 раз(а)


Бугун Бухорода «Авлиёлар юрти Бухоро: замонавий туризм, иқтисодий-ижтимоий ривожланиш, истиқболли лойиҳаларга макон» мавзусида Сайёр Пресс-клубнинг навбатдаги сессияси бўлиб ўтди. Пресс-клуб анжумани мобайнида Бухоро вилояти ҳокими Ўктам Барноев вилоятдаги сув муаммоларига тўхталиб ўтди.\n— Барчамизга маълумки, вилоятимиздаги ерларнинг аксар қисми шўрхок ерлар ҳисобланади. Уларни ювиш учун Амударёдан насос станциялар ёрдамида сув чиқариб, фойдаланиб келмоқдамиз.\nАҳолининг ичимлик сувлари билан таъминлаш бўйича муаммолар ҳам бор. Ер ости сувларимиз истеъмолга яроқсиз. Одамлар истеъмол учун чучук сувни харид қилишаётганидан хабардормиз. Самарқанддан Дамхўжа сув станциясидан чучук ичимлик суви келтирамиз. Айни дамда вилоятимиздаги ҳар бир аҳоли пунктини ичимлик суви билан таъминлаш юзасидан лойиҳалар ишлаб чиқилмоқда. Хариталар тайёрланган. Энг оғир ҳудудлар, биринчи навбатда, чучук сув билан таъминланади, — деди вилоят ҳокими.\nПресс клубга йўлланган саволларга жавоб берар экан, вилоят ҳокими Ў.Барноев вилоят бозорларидаги гўшт нархига ҳам тўхталиб ўтди:\n— Бозорларимизда товуқ гўшти 23 минг, мол гўшти эса 25 мингдан сотилиши белгилаб қўйилган. Катта бозорларда ҳозир кунига «Элга хизмат» шохобчалари орқали 25 минг сўмдан гўшт сотувга чиқарилмоқда. Буни туман марказларида ҳам ташкил қилганмиз. Вилоятда чорвачилик билан шуғулланувчи фермер хўжаликлари билан ҳамкорликда график ишлаб чиққанмиз. Ким, қачон, қаерга гўшт етказиб бериши белгилаб олинган.\nҲокимлик ва фермерлар ташаббуси билан, йил сўнгига қадар бозорларимизда 25 минг сўмлик гўшт сотилишида узилиш бўлмайди, — деди Ў.Барноев.


Ақоид илмидаги машҳур китоблар ва уларнинг хусусиятлари\nОпубликовано: 19.03.2016 16:29 | Печать | E-mail\nАқоид илми бўйича турли даврларда ўша давр талабидан келиб чиққан ҳолда кўплаб асарлар ёзилган. Юртимизда кенг тарқалган ва ота-боболаримиз севиб ўқиб, ундаги масалаларга эътиқод қилиб келишган энг машҳур ақоид матнлари(ақоидга оид китоблар), асосан, қуйидаги асарлар ҳисобланади:\n1. “Фиқҳул акбар”;\n2. “Ақидатут Таҳовий”;\n3. “Ақоидун Насафий”;\n4. “Бадъул амолий”.\n“Фиқҳул акбар” асари мазҳаббошимиз Имоми Аъзам раҳматуллоҳи алайҳнинг қаламига мансуб бўлиб, ақоид илмига бағишлаб ёзилган дастлабки асар ҳисобланади. Асарда қисқа ва лўнда тарзда балоғатга етган ва ақл-ҳуши жойида бўлган мусулмон қандай эътиқод қилишининг хулосаси баён этилган. Бу матн саҳобалар асрига энг яқин даврда ёзилгани учун ақлий далилларга киришилмаган. Чунки бунга ортиқча эҳтиёж бўлмаган. “Фиқҳул акбар” асарига турли асрларда кўплаб шарҳлар ёзилган.\n“Фиқҳул акбар” асарига ёзилган шарҳлар:\n- Мулла Али Қори “Минаҳу ровзил азҳар шарҳу фиқҳил акбар”;\n- Муҳйиддин Муҳаммад ибн Баҳоуддин “Қавлул фасл”;\n- Абул Мунтаҳо “Шарҳу фиқҳил акбар”;\n- Абдулкарим Таттон “Шарҳу фиқҳил акбар”;\n- Имом Мотуридий ёки Абу Лайс Самарқандий “Шарҳу фиқҳил акбар”. Ушбу шарҳнинг айнан Абу Мансур Мотуридийга ёки у зотнинг машҳур шогирдларидан бири Абу Лайс Самарқандийга тегишли экани ҳақида ихтилоф бор.\n“Фиқҳул акбар” матни мотуридия мазҳабидаги эътиқодий қарашларнинг асосидир.\n“Ақидатут Таҳовия” асари ҳанафия мазҳабидаги машҳур уламолардан бири Абу Жаъфар Аҳмад ибн Муҳамад ибн Салама ибн Абдулмалик Таҳовий роҳматуллоҳи алайҳнинг қаламига мансуб асар ҳисобланади. Улуғ муҳаддис олим, ҳанафия мазҳабининг фақиҳларидан бири бўлган Таҳовий роҳматуллоҳи алайҳ бу асарини ақоид илмига фалсафий қарашлар аралашиб турли чигалликлар пайдо бўлган даврда ёзган. Муаллиф ушбу асарни ёзишда омма халққа фалсафий қарашлар аралашмаган аҳли сунна вал-жамоанинг соф ақидасини баён қилиб беришни мақсад қилган.\nМуаллиф ушбу матнни “Ақида” деб номлаган. Кейинчалик “Таҳовий” нисбати қўшилган ва “Ақидатут Таҳовий” номи билан машҳур бўлган.\nИмом Таҳовий ҳам, имом Мотуридий ҳам бир даврда яшаб ўтишган. Ҳатто туғилган саналари ҳам таҳқиқларга кўра бир ё икки йил фарқ бўлмаса, деярли бир йилда (Таҳовий 239, Мотуридий 240 ҳижрий йиллар атрофида) туғилган. Аммо бир-бирларидан жуда узоқда, яъни Имом Таҳовий Мисрда, Имом Мотуридий Мовароуннаҳрда ҳанафия мазҳабининг тараққий этишига хизмат қилган.\n“Ақидатут Таҳовий” асари бошқа матнлардан унга энг кўп шарҳ ёзилгани билан ажралиб туради. Бу асарга ёзилган машҳур шарҳларнинг айримлари қуйидагилардир:\n- Муҳаммад ибн Алоуддин Али ибн Муҳаммад ибн Абул Из Ҳанафий Дамашқий “Шарҳу ақидатит Таҳовий”;\n- Абу Ҳафс Сирожиддин Умар ибн Исҳоқ Ғазнавий Ҳиндий “Шарҳу ақидати Имом Таҳовий”. Ушбу шарҳ мотуридия мазҳабига кўра ёзилган энг яхши шарҳлардан бири ҳисобланади;\n-Муҳаммад Анвар Бадахшоний “Талхийсу шарҳи ақидатит Таҳовий”. Ушбу китоб Ибн Абул Из Ҳанафий ёзган шарҳдан қисқартириб олинган бўлиб, муаллиф унга баъзи зарур деб ҳисоблаган маълумотларни ҳам қўшган. Бу китобни устоз Шайх Муҳаммад Содиқ Муҳаммад Юсуф роҳматуллоҳи алайҳ ўзбек тилига таржима қилган ва 2014 йилда нашр эттирган.\n“Ақоидун Насафий” матни машҳур ватандошимиз Умар Насафий раҳматуллоҳи алайҳнинг қаламига мансуб бўлиб, мотуридия мазҳабидаги энг машҳур матнлардан бири ҳисобланади. Бу матннинг бошқа матнлардан ажралиб турадиган хусусияти – бошқа матнлар дастлаб Аллоҳ таолонинг бирлиги ва Унинг сифатлари ҳақидаги баҳслар билан бошланган бўлса, бу матн дастлаб бандаларнинг маълумот олиш воситалари, оламнинг йўқдан бор қилингани ҳақидаги ақлий далиллар ва бу ақлий далиллар Яратувчи бор эканини тақозо қилиши ҳақидаги баҳслар билан бошланган.\n“Ақоидун Насафий” матнига Аллома Саъдуддин Тафтазоний ёзган “Шарҳу ақоид” шарҳи ақоид илмидаги энг машҳур ва мўътабар асарлардан бири ҳисобланади. Ибораларининг қийинлиги билан ҳам “машҳур” бўлган бу асарга “Ниброс”, “Ҳошияту Рамазон афанди” сингари йигирмадан ортиқ ҳошилар ёзилган. Жалолиддин Суютий ва Мулла Али Қорилар “Шарҳу ақоид” асарида келтирилган ҳадисларни “тахрийж” (санадларини аниқлаб чиқиш) қилганлар.\n“Бадъул амолий” асари мухтасар ва лўндалигига қарамай кенг қамровлилиги билан бошқа асарлардан ажралиб туради. Бу асарнинг алоҳида хусусиятларидан бири ундан аҳли сунна вал-жамоанинг эътиқодий қарашларини ўрганиш ва доимо ёдда сақлашнинг қулай эканидир. Чунки асар худди шу мақсадни кўзлаб назмий услубда ёзилган.\nАсарнинг асосий маълумотлари 60 та байтда баён қилинган бўлиб, қолганларида ўқувчиларга насиҳатлар ва дуолар ўрин олган.\n“Бадъул амолий” матнининг аҳли илмларни доимо ўзига жалб қилиб келган ажойиб асар экани унга ёзилган шарҳларнинг кўплигидан ҳам билиниб туради. Саккиз юз йилдан ортиқ вақт давомида матнлари ёд олиниб, маъноларига эътиқод қилиб келинаётган ушбу асарга кўплаб шарҳлар битилган. Турли асрларда битилган шарҳларининг баъзилари қуйидагилардир:\n- Халил ибн Ало Нажорий Яманий “Нафисур риёз ли иъдамил амроз” (“эътиқоддаги” касалликларни кетказиш йўлидаги кўркам чаманзорлар);\n- Изуддин Муҳаммад ибн Абу Бакр ибн Жамоа, “Матлаул мисал фи ақоидил исламия ва манбаул камал фи масаилил каламия фи шарҳи қасидатил ломия” (“Ломлик қасида” шарҳидаги Ислом ақидасининг намунавий пиллапояси ва калом масалаларидаги баркамоллик манбаси) Мулла Али Қори “Зовъул маолий”да ушбу китобдан кўп иқтибос келтирган;\n- Муҳаққиқлар гуруҳи “Туҳфатул аолий” (Улуғлар туҳфаси). Ушбу китоб баъзи муҳаққиқ олимлар томонидан Мулла Али Қорининг “Зовъул маолий” асарига ҳошия қилиб битилган. Ҳижрий 1164 йилда ёзилган;\n- Ҳусайн ибн Иброҳим ибн Ҳамза ибн Холил “Лаоли фи шарҳи бадъил амоли” (“Бадъул амолий” шарҳи ҳақида дурлар).\nБулардан бошқа яна кўплаб шарҳлар ёзилган.\nАллоҳ таолога ҳамду санолар, пайғамбаримиз Муҳаммад мустафога ҳамда у зотнинг аҳли оилалари ва саҳобаи киромларига саловат ва саломлар бўлсин.\n Имом Таҳовий ҳижрий 321 йилда вафот этган.\n Ҳижрий 632 йилда вафот этган.\n Ҳижрий 819 йилда вафот этган.


Андрей Шипилов: "Бизга омад кулиб боқди" - "Насаф" ФК расмий веб-сайти\n01 Aug 2019 Янгиликлар, Coca-Cola Суперлигаси - 2019\nАндрей Шипилов: "Бизга омад кулиб боқди"\nСуперлига доирасидаги "Насаф" - "Металлург" (1:2) учрашувидан кейин меҳмонлар устози Андрей Шипилов ўйин ҳақидаги фикрлари билан ўртоқлашди.\nАндрей Шипилов: - Ажойиб ва қизиқарли футбол учрашуви бўлиб ўтди. Менга бу шаҳарга келиш ва мана шундай муҳташам стадионда футбол ўйнаш ёқади. Бу гапим учрашув натижасига боғлиқ эмас. Мен ўтган йил келганимда ҳам бу гапимни айтганман. Бугун бизни қандай ўйин кутаётганини билардик. Бизни ягона ҳавотирга слоган жиҳат “Насаф” нинг Термизда кўрсатган ажойиб ўйини эди. 1-бўлимда рақиб бизнинг ўйинимизни баҳолай билмади ёки биз яхши ўйин кўрсатдик.


10:58 / 08.08.2019 | Azizxon | 1010\nАссалому алайкум! Минг бор узр сўрагандан ҳолда Сиздан бир савол-муаммога ечим топиб беришингизни илтимос қилиб қоламан. Росулуллоҳ соллоллоҳу алайҳи васаллам ҳадисларида хотин танлашда обрўси, бойлиги ва чиройидан кўра динига қараб олиш афзал эканини айтганлар.Мен ўзим мусулмонман. Агар мусулмон, ибодатли,одобли оиладан қиз олсам уйимдагилар унга гапирадиган гаплардан эртага ажралиш бўлиши муқаррар. Чунки... Мени уйимда ҳамма коммунист мафкурасида, Қуръонни одам ёзган, Пайғамбар алайҳиссалом номларига турли ёмон гаплар гапирадиган, Ислом ундай-бундай дейдиган, Ислом амалкарини инкор этиб, ўзи адо этмагани етмагандай мени ҳам қайтарадиган инсонлардир. Доим уларга ҳидоят сўрайман намозда. Аммо ҳали натижа йўқ. Эртага мусулмон оиладан қиз олсам динимизни деб катта жанжал бўлишини биламан. Ота-онаси ҳам олдиндан суриштирса менга қизини бермайди. Маҳаллада ҳамма билади бизни оилани. Агар берса ҳам ҳар куни динимизга тош отиладиган гапларга чидай олармикан?! Бировни йиғлашини, ҳаёти қийин бўлишини ҳоҳламайман. Бир ечим бўлиши керак. Нима қилай? Мусулмон инсонга уйланайми? Унга ва оиласига қийинчилик олиб кирмайманми? Шундан қўрқаман. Бу гапларим билан энди динсизлар оиласиданман, энди мусулмон инсонга уйланмайми демоқчи эмасман Олдиндан раҳмат! Аллоҳ Сизни сўраганингиздан афзалини берсин! Соғ саломат бўлинглар! Ноўрин гапларим учун минг бор узр!\n– Ва алайкум ассалом! Уйланиб алоҳида яшашга ҳаракат қилинг. Нима бўлганда ҳам иймонли қизга уйланинг. Ота-она ҳам вақтинча бирга яшайди, кейинчалик ҳамма ўз йўлига кетади. Ҳатто қиёматда ҳам бир-бирларидан қочишлар Қуръонда зикр қилинган. Аллоҳ таоло "Абаса" сурасида марҳамат қилади:\nفَإِذَا جَاءتِ الصَّاخَّةُ۝\nДемак, ўшандоқ кунда шарманда бўлиб қолмаслик учун ҳозирдан тайёргарлик кўриб бориш керак. Чунки ушбу биз яшаб турган беш кунлик дунё охиратнинг экинзоридир. Ҳар ким экканини ўради. Бу дунёда иймон-эътиқод билан, ибодату солиҳ амал билан ўтганлар у дунёда бахт-саодатга эришадилар. Бу дунёда кофир бўлиб, фисқу фужур билан ўтганлар эса оғир аҳволда қоладилар. ("Тафсири Ҳилол" китобидан). Валлоҳу аълам!\nТиззам шилиниб кетди


الْمُصْحَفُ إذَا صَارَ خَلِقًا لَا يُقْرَأُ مِنْهُ وَيُخَافُ أَنْ يَضِيعَ يُجْعَلُ فِي خِرْقَةٍ طَاهِرَةٍ وَيُدْفَنُ، وَدَفْنُهُ أَوْلَى مِنْ وَضْعِهِ مَوْضِعًا يُخَافُ أَنْ يَقَعَ عَلَيْهِ النَّجَاسَةُ أَوْ نَحْوُ ذَلِكَ وَيُلْحَدُ لَهُ؛ لِأَنَّهُ لَوْ شُقَّ وَدُفِنَ يَحْتَاجُ إلَى إهَالَةِ التُّرَابِ عَلَيْهِ، وَفِي ذَلِكَ نَوْعُ تَحْقِيرٍ إلَّا إذَا جُعِلَ فَوْقَهُ سَقْفٌ بِحَيْثُ لَا يَصِلُ التُّرَابُ إلَيْهِ فَهُوَ حَسَنٌ أَيْضًا، كَذَا فِي الْغَرَائِبِ\nЮқоридаги иборалардан ўқишга яроқсиз ҳолга келган оят ва ҳадис ёзилган китоблар Аллоҳ таъоло ва Унинг росулининг исми келган вароқларни покиза матога ўралиб дафн қилиб юборилишлиги ёки ёқиб юбориб кулини оёқ босилмайдиган жойга кўмиб қўйиш тушинилмоқда. Дафн қилишда ҳам китобнинг юзига тупроқ тортилмасдан худди мурдани дафн қилингани каби чуқурни қазиб сўнг ён тарафидан ғовак кковлаб ўша ерга худди токчага қўйгандек кўмилиши керак.\nБаъзи уламолар : Агар уларни оёқости бўлишлик эҳтимоли бўлса ёқиб кулини дарёга оқизиб юборишни тавсия қилганлар. Шу ўринда бир муҳим масалани айтиб ўтмоқчимиз. Аллоҳ таъоло Қуръони Каримда :\nАллоҳ таъоло ўзининг исмларини таҳриф(ўзгартирган) қилган ва исми-сифатларини нотўғри истеъмол қилганларни қаттиқ қоралаган. Муҳаммад Шафиъ Усмоний роҳимаҳуллоҳ ўзларининг “Аҳкамул Қуръан” китобларида қуйидагиларни айтганлар : “Аллоҳ таъолонинг исмларини таҳриф қилиш бир неча кўринишда бўлади.\n1-Аллоҳ таъолога Қуръони Каримда ва ҳадисларда келмаган исмларни Аллоҳ таъолога истеъмол қилиш билан бўлади. Уламолар Аллоҳ таъолонинг исмлари тавқифий бўлиб, фақат ҳадис ва оятларда келган исмларинигина истеъмол қилишликка иттифоқ қилганлар. Масалан Аллоҳ таъолони Карим дейиш мумкин, лекин Аллоҳ таъолони Сахий дейиш мумкин эмас. Аллоҳ таъолони Нуур деб айтилинади, лекин ёруқ, оппоқ дейиш мумкин эмас. Аллоҳ таъолони Шофий яъни шифо берувчи дейиш мумкин, лекин табиб дейилинмайди.\n2-Аллоҳ таъолога хос бўлган исм-сифатларни бошқаларга истеъмол қилинмайди. Фақатгина Аллоҳ таъоло Қуръони Каримда, Росулуллоҳ соллаллоҳу алайҳи васаллам ҳадисларида Аллоҳдан ўзгага истеъмол қилган бўлса, уни бошқаларга истеъмол қилиш жоиз. Масалан Карим, Раҳим, Алий, Аъзиз. Оятларда бу сифатларни Аллоҳдан бошқаларга ҳам истеъмол қилинган. Агар оят-ҳадисларда истеъмол қилинмаган бўлса, жоиз эмас. Аллоҳ таъолонинг ўзгаларга истеъмол қилиши жоиз бўлмаган исмларини ўзгаларга истеъмол қилишлик оятдаги илҳод остига кириб ҳаром саналади. Масалан Раҳмон, Субҳон, Раззоқ, Холиқ, Ғаффор, Қуддус ва бошқалар. Бу исмлар фақат Аллоҳ таъологагина хос бўлиб, ўзгаларга истеъмол қилинмайди. Агар кимда ким эътиқодда адашиб бирор кишини Холиқ(яратувчи), Раззоқ(ризқ берувчи) деб тушуниб бирортасига мурожаат қилса, бу куфр саналади. Эътиқодда адашмасдан ўйлаб ҳам ўтирмай бирор бир шахсни Абдулхолиқ, Абдурраззоқ, Абдурроҳман, Абдулқуддус ўрнига Холиқ, Раззоқ, Роҳман, Қуддус деб мурожаат қилса, куфр бўлмасада гуноҳкор бўлади.\n3-Шунингдек ушбу исмларни бузиб айтиш ҳам ножоиз, ҳаром ва гуноҳи кабира ҳисобланади. Улар бу мурожаатлари билан ҳар чақирувида гуноҳи кабирага қўл урган бўладилар. Масалан Қудратуллоҳ исмини Тиллоҳ, Абдулвоҳид исмини Войид, Абдулманнон исмидаги Аллоҳ таъолонинг Маннон сифатини Маноф ёки Маннопга ўзгартириб Абдуманноп, Аллоҳнинг Сомад сифатига нисбат берилиб қўйилган Абдуссомад исмини Апсамад, Самат дейишга ўхшаш. Ҳолбуки Сомад сифати фақат ва фақат Аллоҳ таъологагина хос бўлиб, ўзгага ишлатилмайди. Чунки Сомаднинг маъноси ҳамма унга муҳтож бўлиб, у ҳамма нарсадан бехожат деганидир. Бунда худди Аллоҳ таъолонинг Маннон сифатини жоҳилиятдаги мушриклар Маноф бутининг исмига ўзгартиргандек бўладилар. Ва бу билан Аллоҳнинг бандаси деган маъно бутнинг қули – деган маънога ўзгариб қолади.\nИсломдан авал Макка мушриклари Аллоҳ таъолонинг Аллоҳ исми зотини Лоотга, Азиз сифатини Уззога, яна қайсидир бир сифатини эса Манотга ўзгартириб олишган. Уларнинг бу қилмишларини Аллоҳ таъоло қаттиқ қоралаган”.\nҲозирги кунда Аллоҳ таъоло ва Унинг расулининг исм-сифатларини беҳурмат қилишни янги турлари пайдо бўлди. Касалхоналарда ва шунга ўхшаш жойларда ётувчилар бекорчиликларидан газета ва журналларни сотиб олишади. Ўқиб бўлишгач уларни вароқлаб йиртиб олиб, ҳожатхона ва шунга ўхшаш нопок жойларда истеъмол қилаётганларини гувоҳи бўлдик. Ўша вароқларда баъзи бирларининг ичида оят-ҳадис борлигини ёки Аллоҳ таъолонинг исм-сифатларига нисбат берилган Абдуллоҳ, Абдулхолиқ, Абдурроҳим каби одамларнинг исмлари ёзилган ёзувларни кўрдик. Хатто худди ўша жойларга нажосат тегиб турганини ҳам шоҳиди бўлдик. Баъзилар ҳожатхона қоғозидан кўра ўша газета ва журналлардан фойдаланадилар. Улар бу вароқларда оят-ҳадисларни кўрмасада, лекин Аллоҳ таъолонинг исм-сифатлари нисбат берилган инсонларнинг исмлари ёзилганига эътибор қилмай қоладилар.\n“Таълимул Мутааллим” китобида : Ичи кетиш касалига дучор бўлган бир киши бетаҳорат китоб ушлашликдан сақланиб бир кечада 10 мартадан зиёд таҳорат қилганлиги зикр қилинган. Росулуллоҳ соллаллоҳу алайҳи васаллам хазрати Али розияллоҳу анҳу ҳақларида : “Мен илм шаҳри бўлсам, Али унинг дарвозасидир” деб марҳамат қилганлар Али розияллоҳу анҳу эса : “Мен қоғоз юкланган туяни бетаҳорат етаклашдан ҳаё қиламан” деганлар.\n2 йил аввал 10359 Абдуманнон Қосимий\n3 йил аввал | 53151\n3 йил аввал | 24876


ЗАМОНАМИЗ ҚАҲРАМОНЛАРИ БЎЛМИШ ТИББИЁТ ХОДИМЛАРИ КОРОНАВИРУС БИЛАН МАТОНАТ БИЛАН КУРАШМОҚДА - AUZ.UZ\nЗАМОНАМИЗ ҚАҲРАМОНЛАРИ БЎЛМИШ ТИББИЁТ ХОДИМЛАРИ КОРОНАВИРУС БИЛАН МАТОНАТ БИЛАН КУРАШМОҚДА\nШифокорларнинг ўз касбига садоқати, меҳнати – жасорат намунасидир.\nБир ҳафтадирки, Андижон вилояти юқумли касалликлар шифохонасининг 120 нафар тиббиёт ходими учун кун билан туннинг фарқи йўқ. Чироқлар ўчмайди, ҳаракатлар тўхтамайди. Улар коронавирус касаллигига чалинган беморлар дардига даво излашмоқда, муолажалар қилишмоқда.\n-Бу ҳолатдан ходимларимиз таҳликага тушиб қолганлари йўқ, - дейди шифокорлар бригадаси бошлиғи Одилжон Абдуллаев. - Гиппократ қасамига содиқ қолган ҳолда ўз касбларига садоқат билан хизмат кўрсатмоқдалар. Таъбир жоиз бўлса, бемор ва хасталик ўртасида туриб, вирусга қаршижасорат билан “жанг” қилишмоқда.\nБеморларни даволаш учун зарур дори-дармонлар, тиббий воситалар, калорияга ва витаминларга бой бўлган озиқ-овқатлар, зарарсизлантирувчи воситалар давлатимиз томонидан тўла таъминланмоқда. Шу билан бирга, фаолият кўрсатаётган ходимларга ҳам махсус ҳимоя кийимлари, ҳимоя воситалари ва озиқ-овқат ўз вақтида етказиб бериляпти.\nШифокорлардан Абдурашид Мамажонов, Омонилло Ўсаров бригада бошлиғининг икки қанотига қиёслаш мумкин. Бир неча ўн йиллик тажриба, малака туфайли беморлар дарди кундан-кунга арияпти. Қўли енгил ҳамширалар беморларга муолажа қилибгина қолмасдан, маънавий ва руҳий жиҳатдан ҳам кўнглини кўтаришга интилишяпти.Тўғрисини айтиш ва тан олиш керак, улар муолажа пайтидава бошқа текширувлар чоғида ҳам бемор билан кўпроқ мулоқотда бўладилар. Қалблари либосларидек оппоқ бу касб эгаларини бежиз шафқат ҳамширалари, саломатлик маликалари, дея алқамайдилар. Муҳаббатхон Раҳмонова, Назирахон Собирова, Дилфузахон Сатимова, Нилуфар Болтабоева ва бошқа опа-сингилларимизнинг ҳар бир кун ва туни жасоратга йўғрилмоқда.\nКичик тиббий ходимлар Муқаддасхон Эргашева, Салимахон Аҳророва, Дилрабо Позиловалар эса бўлим ва хоналарда озодалик таъминотига бош-қош бўлишмоқда. Тиббиётнинг қуйи поғонасини эгаллаган бу аёллар меҳнати ҳар қандай юксак олқишу таҳсинга сазовор. Улар кундузни кундуз, кечани кеча демай, ҳамшираю шифокорлар билан ёнма-ён туриб, касалликка қарши биргаликда курашишяпти.\nАна шу қаҳрамонона меҳнатга шифохона бош шифокори ШукруллоСолижонов қуйидагича таъриф берди:\n-Ходимларимиздан кунда хабар олиш асносида уларга боқарканман, уйқусизликдан киртайган, ичига ботиб кетган кўзларда ҳадик ёки таҳлика аломатларини эмас, матонат учқунларини кўраман. Кўринмас ёв билан кураш асносида толиққан юзларни эмас,касалликни чекинтириш умидидан балқиётган чеҳраларни кўраман. Улар ўз ҳаётини хавф остига қўйиб бўлса-да, бемор ва касаллик ўртасида қалқон вазифасини ўташмоқда. Бу, немис-фашист газандалари ДЗОТига қарши бориш билан баробар жасорат ва қаҳрамонликдир.\nҲа, Сизу биз уйимизда, оиламиз бағрида, иссиққина ўрнимизда ётиб-турган пайтимизда коронавирусга қарши курашга сафар этилган барча тиббий муассасалар ходимлари “тождор душман” билан яккама-якка олишмоқда. Уларни ҳар қанча олқишласак, фахр билан замонамиз қахрамонлари, деб атасак, арзийди. Шундай шифокорларимиз бор экан, биз, албатта, енгамиз!